ИнтерФУТБОЛ :: Эътироф: Мураббий мақомидаги мерган ёки яна Мбаппе ҳақида...\nЭътироф: Мураббий мақомидаги мерган ёки яна Мбаппе ҳақида...\nВақти-вақти билан Килиан Мбаппенинг 2 дона сурати ижтимоий тармоқларда сайрга чиқиб туради. Уларнинг бирида беғубор болалик даврини кечираётган бўлажак тўпурар деворлари Криштиану Роналдунинг «Реал»даги суратлари билан безатилган ўз хонасидаги кроватда ўтирибди. Иккинчи суратда ҳам у яна Криштианунинг ёнида, лекин бунисида анча улғайиб қолган, жинси шим ўрнига спорт костюмини кийиб олган ҳолда португалиялик юлдуз билан камерага қўл силкитмоқда. Бу 2012 йилдаги сурат бўлиб, ўшанда Мбаппелар оиласини Роналду Мадридга таклиф этган ва Килиан «Реал» машғулотида иштирок этганди.\n2021 йилнинг августига қадар Мбаппе «Қироллик клуби»га жуда яқин турганди. Уни таркибга жалб этишни клубга қайтганидан бери яна чўққини забт этишга қасд қилган Флорентино Перес орзу қилганди. Мазкур трансфер 2017 йилда, Килиан «Монако»ни тарк этганидан кейин амалга ошиши ҳам мумкин эди. Бироқ ҳужумчи 180 млн. евро эвазига «ПСЖ»га ўтди. Шундан бери ҳар йили ёзда франциялик ҳужумчига эга бўлиш умиди мадридлик мухлисларни руҳлантириб турди. Бироқ айнан шу йил, барча клублар пандемия туфайли иқтисодий инқирозни бошдан кечираётган паллада, келишувга эришиш аниқдек туюлганди.\nБундан бир неча йил аввал Флорентино Перес футбол афсоналарининг (Фигу, Зидан, Роналду, Оуэн, Бекхэм...) тақдимот маросимларида булар «Реал» сафида ўйнаб, дунёнинг энг яхши футболчиларига айланиш учун туғилганлар, деган таъсирчан иборани ишлатганди. Роналду ва Мессининг муносиб вориси бўлган Мбаппе ҳам «Реал»га ўтишга тайёрдек эди.\n«Монако» таркибига келган пайтида Килиан 18 ёшда эди. Бир йилдан сўнг Килиан Франция терма жамоаси билан Россия мундиалида жаҳон чемпиони унвонига сазовор бўлди. Орадан яна 3 йил ўтгач, у билан Париж яқинидаги уйида учрашдик. Аслида, бу муҳташам бинога Килиан ўзининг хайрия муассасасини жойлаштирган. У ерда ўша атрофдаги болакайлар мактабдан бўш вақтларида футбол сирларини ўрганадилар. Суҳбат жараёнида Мбаппе ўзини тажрибали телебошловчидек тутди, нутқи қисқа ва тушунарли, ҳаракатлари аниқ эди. Килиан доимо юзида табассум билан гапиради, футболчиларга хос бўлган хавотир унда йўқ. Отаси эса ёнимизда ўтирган бўлсада, ўзини ўта камгап, худди интервьюга фақат бир марта аралашиш мумкиндек тутди. Килиан билан қанчалик яқин танишсангиз, у футбол оламига мукаммал тайёргарлик билан келганига амин бўласиз. 22 ёшида у бошқа футболчилар бутун фаолиятида ҳам эриша олмайдиган натижаларни қўлга киритишга улгурди.\nМбаппенинг ёрқин фаолияти у ташкил этган мини-академиядан 16 чақирим узоқликдаги Бонди шаҳарчасида бошланган. У Парижнинг шимоли-шарқий томонида жойлашган кўҳна маскан. У ердаги қадимий черков ҳозир ресторанлар ва 60-йилларда бунёд этилган кўп қаватли уйлар қуршовида қолган. Уйлардан бирининг деворини Килианнинг улкан портрети безаб турибди.\nҲужумчининг ота-онаси Бондида улғайганлар. Отаси Уилфрид камерунлик, онаси Файза жазоирлик. Аралаш жуфтликлар пойтахт атрофидаги аҳоли пунктларида кенг тарқалган. Мбаппеларнинг Бондидаги уйи футболга кириб келаётган ёшлар учун энг қулай маскан. Килианнинг отаси ва амакиси футбол мураббийлари, онаси эса мактабдан ташқари тадбирлар бошқарувчиси бўлгани ҳолда, Франциянинг 1-дивизион гандбол жамоаси аъзоси эди. Уларнинг асранди ўғиллари Жирес Кембо Экоко эса профессионал футболда муваффақиятли тўп сурган.\nУилфрид ва Файза Килиандан мактаб таҳсилига жиддий ёндашувни талаб қилишарди. Қолаверса, у маҳаллий консерваторияда флейта чалиш сирларини ўрганарди. Лекин футбол доимо биринчи ўринда бўлган. Отаси ва амакисидан ортда қолмасликка интилган болакай якунда ғайриоддий неъматга эга бўлди: у айнан мураббий каби фикр юритадиган футболчи бўлиб етишди.\nКилиан ўсмирлик ёшига чиққанида топ-клублар унинг атрофида парвона бўлишди. У «Челси»да бўлди, 14 ёшини «Реал»да нишонлади, ўша пайт иккинчи мураббий лавозимида ишлаётган Зидан билан апоқ-чапоқ бўлиб олди. Зизу уни ўзининг эртакнамо машинасида кузатиб қўймоқчи бўлганида, ҳайратдан довдираб қолган болакай оёқ кийимини ечиб олишга изн сўраганди.\nОхир-оқибат, Мбаппе сон-саноқсиз таклифларни рад этиб, «Монако»ни танлади. Ана шу қарорининг ўзиёқ Килианнинг мураббийга хос фикрлашини исботлайди: у номдор клубдаги шуҳрат ва манфаатни эмас, тезроқ асосий таркибдан жой олиш ва мукаммалликка эришишни устун қўйганди. Ўшанда у 17га ҳам чиқмаганди!\nТаажжубки, ҳали ҳайдовчилик гувоҳномаси учун ўқиш ҳуқуқига эга бўлмаган «ғўр» йигитча князлик клубидаги 44 учрашувда 26та гол урди. Уларнинг 6таси ЕЧЛда! Бундан ташқари, бакалавр унвонига сазовор бўлди. Айтишича, Килиан ўқишда ҳам, футболда ҳам заррача бўлсада қийинчиликка дуч келмаган. Ундан ўта рақобатли касбни қандай эгаллагани ҳақида сўраганларида, елкаларини қисганича жавоб берганди: «Ҳаммаси жуда осон. Футболда ҳам муаммолар бўлмади. Очиғи, майдонга шу қадар барвақт тушганимдан ажабланмадим. Бироқ бу кутганимдан ҳам тезроқ рўй берди».\nЛекин бошқалар ҳайратда эдилар. Бу йигитда шу пайтгача бошқаларда бўлмаган ўзгача фазилат мавжуд: ҳаракатлари Олимпиада спринтерини эслатадиган 18 ёшли марказий ҳужумчи Килиан Мбаппе ён-атрофга алангламасдан, фақат олға интилади. У тўпни шу тарзда олиб юради, нишонга аниқ йўллайди. У 18 ёшли Месси ва Роналдуга нисбатан сезиларли даражада мукаммалроқ шаклланган футболчи. Килиан ўзини «ҳар қандай позицияда бемалол ўйнай оладиган замонавий ҳужумчи» деб ҳисоблайди. Унинг тушунтиришига кўра, илгари ҳужумчилар алоҳида ихтисос соҳиблари бўлишган: «Соф ва сохта тўққизлик, еттилик». Мбаппе эса универсал.\n2017 йилнинг мартида Франция терма жамоасида дебютини нишонлаган Мбаппе сўнгги 62 йил ичидаги энг ёш ўйинчига айланди. 5 ойдан кейин «ПСЖ» уни 180 млн. еврога харид қилди. Кейинги йилнинг ёзида Россия мундиали иштирокчилари сафидан жой олгач, авваллари Платини ва Зидандек афсоналар ўйнаган 10-рақамли кўк либосга ҳақли эканлигини ҳис этди ва ЖЧга фақт тож учун боришини расман маълум қилди.\nЖЧ чорак финалидаги «дубли» ва Аргентина ҳимоясини ёриб ўтишдаги 37 км/с тезлигидаги спринт Килианга дунё миқёсидаги машҳурликни келтирди. Хорватияга қарши финал арафасидаги ҳолатини у рўй-рост ошкор этганди: «Аввалига бироз асабийлашдим, оз ухладим. Лекин ўйин вақти яқинлашган сари ҳаяжоним камайиб борди».\n«ЖЧ финалида ҳар қайси футболчи ғалабага ишонади. Ҳатто Хорватия ҳам зафар қучишига ишонганди. Икки жамоа битта соврин учун майдонга тушганида, ўзингизни рақиб жамоа юта олмаслигига ишонтирасиз. Айнан шу туфайли ғалаба қозона олмаган жамоа умидсизлик уммонига ғарқ бўлади», - дейди ҳужумчи.\nФинал куни Килианга мухлислик қилиш учун Бонди аҳолисининг 50 фоизи улкан экран қаршисида жам бўлишди. 4:2 ҳисобидаги зафарни таъминлаш билан у 19 ёшида фаолиятидаги энг юксак чўққини забт этди. Финал оқшомидаги интервьюсида ғалаба аҳамияти ва бу фақат бошланиши эканлигини таъкидлади. Унинг чўққига жуда барвақт кўтарилгани футбол иерархиясини ўзгартириб юборганини тушунди ва «ПСЖ»га қайтгач, аввало, Неймарни хотиржамликка даъват этди: «Бу йил «Олтин тўп»га сен эмас, мен номзод бўламан. Лекин ваъда бераманки, сенинг ўрнингни эгаллашни истамайман».\nБир неча кундан кейин Мбаппе футбол тожини Бондига олиб келганида, минглаб кишилар уни кутиб олдилар: «Бу менинг раҳмат айтиш услубим. Қаердан эканлигимни ҳеч қачон унутмайман».\nЯнги юксак мартаба\nЖЧдаги ғалаба Мбаппега миллий қаҳрамон мақомини берди: «Ўзимни юлдуз деб ҳисоблайманми? Юлдузлик - мартаба, аммо у менинг бошқалардан устунлигимни англатмайди. Масалан, сайрга чиқиш учун жиддий тараддуд кўриш керак. Кўчада доимо мухлислар эътиборида бўламан. Баъзан улар синчковликни ошириб юборишади. Ўйлайманки, футболчининг шахсий ҳаётини оз бўлсада ҳурмат қилиш керак».\nКилианнинг фикрича, буюк футболчилар ўта худбин бўлишлари лозим. Ҳар сафар майдонга ўзига далда бериш билан йўл олади: «Мен энг яхшиман».\nАслида шундай эмаслигини Килиан яхши билади: «Месси ва Роналду яхшироқлар, мен ягона эмасман. Буни ҳамма билади. Агар мен улардан кўпроқ муваффақиятга эришаман десам, худбинлик чегарасидан чиқиб кетган бўламан. Бу ўйинчилар тенгсизлар. Улар статистиканинг барча қонун-қоидаларини бузиб юбордилар, 10-15 йиллик ўта ёрқин фаолиятга эгалар».\n«Месси (34) ва Роналду (36) ўз фаолиятларининг аввалидан кўра якунига яқинлар», - дея тан олганди Килиан. а муносиб ҳисса қўшганди. «Бу фаолиятимдаги энг яхши ўйиним бўлди. Ҳужумда ҳам, ҳимояда ҳам жамоамга ёрдам бердим. Яккакурашларнинг 90 фоизида ғолиб чиқдим. Ўйин давомида бирор марта иккиланишга йўл қўймадим».\nКейин Мбаппе «ПСЖ» «Манчестер Сити»дан енгилишидан аввал «Бавария»га 2та гол урди. «Энди ҳар бир оқшомда антикилиан режаларга дуч келиш мумкин. Демак, рақибларимиз ҳам буюк ўйинчи мақомига кўтарилганимни тан олишди», - дейди ҳужумчи.\nПарижни тарк этиш Мбаппе фаолиятидаги энг муҳим қарор эканлигига шубҳа йўқ. Уни оила қабул қилади. Юлдуз мақомидаги футболчилар ичида фақат Килиан агентлар хизматидан фойдаланмайди, унга адлия вакиллари кўмаклашадилар. 22 ёшга чиққанида ҳужумчи ўта муҳим қарор қаршисида турган бўлсада, унинг келажак хусусидаги тасаввурини ўзгартира олмайди.\n«Хўш, келажак режаларингиз қандай?» қабилидаги саволга у яна самимий табассумини намойиш этган ҳолда жавоб қайтаради: «Барча мавжуд совринларни қўлга киритиш!»


Шерали Жўраев: "Қизилқум" — юқори ўринларга муносиб жамоа! » Скачать музыку бесплатно новинки музыки 2016-2017\nШерали Жўраев: "Қизилқум" — юқори ўринларга муносиб жамоа!\nКомментариев: 0 Просмотров: 344 Дата: 9-02-2016, 06:28 Яқинда Навоийнинг “Қизилқум” жамоаси ярим ҳимоячиси Шерали Жўраев “Футбол экспресс” газетасига интервью берди. Унда футболчимиз янги мавсум тараддуди ва келгуси режалари хусусида ўртоқлашди. Қуйида мазкур суҳбатни эътиборингизга ҳавола этамиз. Шерали, айни дамда янги мавсумга тайёргарлик жараёни қандай кечмоқда? -Тайёргарлик айни қизғин палласига кирган дейишим мумкин. Бугунги кунга келиб кунига икки маҳалдан машғулотларни олиб бормоқдамиз. Машғулотлар бир-биридан қизиқарли ва кўтаринки рухда ўтмоқда. Машғулотларимиз асосан Навоий шаҳрида ташкил қилинмоқда. Мураббийларимиз назарий ва амалий машғулотларни бир-бирига боғлаган ҳолда сифатли ташкил қилишмоқда. Ўз ўрнида биз футболчилар ҳам уларнинг кўрсатмаларини бажаряпмиз. Тайёргарлик борасида барчаси кўнгилдагидек кечмоқда. Мураббийларни таъкидлашича, янги мавсумда жамоамиз кучли бешликка кириш учун кураш олиб боради. Демак, янги мавсумдаги режамиз аниқ, шундай экан, жамоани равнақи йўлида барчамиз бир бўлиб меҳнат қилишимиз керак бўлади. Ўз олдига юқори мақсадларни қўйган жамоа ҳориж йиғинини ҳам ташкил қилса керак? -Ҳориж йиғини ташкил қилинса мақсадга мувофиқ бўларди. Сифатли майдон ва қулай об-ҳавода ким ҳам шуғулланишни истамайди дейсиз. Клуб рахбариятини айтишича, жамоани Дубай шаҳрида ўқув-йиғинини ташкил қилиш режалаштирилган. Лекин бу фақатгина режа холос, барчасини вақт кўрсатади. Агар жамоамиз ҳорижда йиғин ташкил қилса ўйлайманки, бу фақат бизга фойда беради. Жамоага янги ўйинчилар келиб қўшилаётганлиги ҳақида эшитдик, рақобат ҳам кучайиб кетгандир? -Албатта, жамоамизга бир нечта кучли рақобат мухитини шакллантириши мумкин бўлган янги ўйинчилар келиб қўшилишди. Булардан Илхом Юнусов Алишер Юсупов каби футболчиларни айтиб ўтишим мумкин. Рақобат бор жойда ўсиш ва юксалиш бўлади. Шундай экан, кучли футболчиларни жамоамизга келиб қўшилиши биз учун фақат фойда бўлади деб ўйлайман. “Қизилқум” билан шартномангиз бу йил ҳам амалда бўладими? -Шартномам ўз ниҳоясига етган. “Қизилқум” билан ҳали янги шартномага имзо чекмадим. Бир қанча жамоалардан оғзаки таклифлар бўлди. Лекин, мен бу мавсумда ҳам севимли жамоам таркибида тўп сурсам керак. Кўпчилик қатори Сиз ҳам ҳориж чемпионатида тўп суришни истасангиз керак? -Албатта, ҳориж чемпионатларида тўп суришни барча қатори мен ҳам истайман. Аъло даражадаги шароитлар, моддий ва маънавий томондан юксаклик, бундай шароитда барча футболчилар тўп тепишни истайди. Агар шундай вариантлар пайдо бўлса, уни қўлдан чиқармайман. Биласизми мен учун мухими кучлироқ жамоа таркибида тўп суриш, қолгани эса ўз-ўзидан бўлаверади. Қанчалик кучли клубда тўп сурсангиз, малакангиз ҳам ошиб борверади. Бошқаларни билмадими, лекин мен учун пул мухим аҳамиятга эга эмас, асосийси жамоа кучли бўлсин. Масалан, Малайзия Суперлигасидан таклиф бўлса? -Бу мамлакатга кўплаб футболчиларимиз йўл олишмоқда. Айтишларича, Малайзия чемпионати ҳам қизиқарли ва легионерлар эвазига бугунги кунга келиб, юксалиш жараёнида экан. Мен ҳозирча ўзимизни жонажон ватанимизда тўп суриб мухлислар мехрини қозониш ниятидаман. Ҳориж чемпионатида тўп суриш режамда бор, бу қачон амалга ошишини эса вақт кўрсатади. “Қизилқум”ни олдига юқори ўринлар вазифа қилинса-да, лекин у тўлиқ бажарилмаяпти. Ўтган мавсумда ҳам жамоа 10-ўрин билан кифояланди... -Тўғри айтдингиз, жамоамиз катта натижаларни ўз олдига қўймоқда ва шу мақсадда майдона тушмоқдамиз. Афсуски, аксарият ўйинларда биздан омад очиқчасига юз ўгирди. Натижада, эса ўта мухим учрашувларда очколарни бой бердик, шуларни хисобига биз якунда 10-ўринни эгалладик деб ўйлайман. Ўз майдонимизда деярли тенг кучли рақиблар — «Машъал», «Металлург», сафарда эса «Сўғдиёна», «Андижон», «Қўқон-1912» жамоаларига муҳим очколарни бой берганимиз бизга қимматга тушди. Бу натижа барчамизни қониқтирмади. Чунки жамоамиз бундан-да яхшироқ натижаларга қодир эди. Балки, молиявий томонлар яхши натижалар эгалланишига ўз таъсирини кўрсатгандир? -Нолишга ҳожат йўқ. Рахбарият ойлик ва мукофот пулларримизни ўз вақтида бериб турибди. Баъзи жамоаларга ўхшаб қарздорлик мавжуд эмас. Фақат биз футболчилар майдонга чиқиб, ўйнашимиз керак, деб ҳисоблайман. Очиғини айтсам, пул томонидан нолийдиган томонларимиз ҳозирча йўқ. Аксарият мухлислар юртимизга келаётган легионерларнинг савиясидан нолишмоқда... -Тўғри, баъзан савияси юқори бўлмаган бир қатор ҳориж ўйинчиларини учратишимиз мумкин. Лекин бизни жамоада ўйнаётган грузиялик Георгий Квесиешвили ва украиналик Андрей Деркачлар легионер мақомига мос тарзда меҳнат қилишди. Бир сўз билан айтганда, савияли ўйинчи эканлигини барчага кўрсатиб қўйди. “Қизилқум”да 23-рақамда тўп сурасиз, нега айнан шу рақамни танлагансиз? -Андрей Аршавин мени футболдаги кумирим ҳисобланади. Унинг ўйинларини доим кузатиб, ўзим учун кўп нарса ўрганганман, у эса доим 23 рақам остида тўп сурган. Шу боис Аршавинга ҳавас қилиб шу рақамни танлаганман. Хайрулло ВАСИЕВ суҳбатлашди. - деб хабар бермоқда Stadion.uz нашри.


Ироқ раҳбарияти Бағдодда НАТО вакиллари билан келгусидаги ҳарбий ҳамкорликнинг янги шакллари ва мамлакатдан Америка ҳарбийлари олиб чиқиб кетилишини муҳокама қилишни мўлжалламоқда. Бу ҳақда Ироқ қуролли кучлари бош қўмондони вакили Абдул Карим Халаф маълум қилди.\nХалаф учрашувда мамлакатдан АҚШ ҳарбийларини олиб чиқиб кетиш мавзуси муҳокама қилинишини тасдиқлади.\n"Ҳа, бу мавзу ҳам бор. Мулоқот кўп мавзуларда ўтказилади, ундан ҳарбий жиҳатлар, Ироқ мудофаа вазирлигининг нуқтаи назари, НАТО тақдим этиши мумкин бўлган ёрдам мавзулари ўрин олган", - деди у.\nМузокараларда Ироқ томонидан "ал-Хашд аш-Шааби" халқ қуролли гуруҳи раҳбари, миллий хавфсизлик кенгашининг собиқ бошлиғи Фалиҳ ал-Файёд, ТИВ, қуролли кучлар бирлашган қўмондонлиги ва разведка хизмати вакиллари иштирок этади.\n5 январда Ироқ парламенти мамлакатдан хорижий ҳарбийлар чиқариб юборилиши учун овоз берган. Бунга жавобан Трамп Бағдодга “мислсиз санкциялар” билан таҳдид қилган ва АҚШ Ироқда қурган авиабаза учун пул тўланмагунча, америкалик ҳарбийлар у ерни тарк этмаслигини айтган.\nШимолий Македония НАТО аъзосига айланди\nИроқдаги AҚШ ҳарбийлари жойлашган базага янги ракета ҳужуми уюштирилди\nИроқда ҳарбий база ўққа тутилиши оқибатида америкалик ҳарбийлар ҳалок бўлди


Карантин қоидаларини бузган ҳолда тўй ўтказган таниқли шахсга чора кўрилди - zarnews.uz\nИжтимоий тармоқларда кўпчилик машҳурлар қатнашган тўй видеоси тарқамоқда.\nМазкур ҳолат Тошкент шаҳар ИИББ масъул ходимлари томонидан ўрганилди.\nАниқланишича, ушбу видео 9 сентябрь куни Тошкент вилояти Тошкент туманида олинган бўлиб, у ерга 29 ёшли Аҳмаджон Т. куёв сифатида ўртоқлари билан келган. Бундан ташқари, Аҳмаджон Т. тўйини Шайхонтоҳур туманидаги уйида ташкиллаштирган ва тўйга 40 нафардан ошиқ меҳмонлар келишган.\nМазкур факт асосида Маъмурий жавобгарлик тўғрисидаги кодекснинг 54-моддаси (эпидемияларга қарши кураш қоидаларини бузиш) бўйича маъмурий баённома расмийлаштирилди.\n"Ҳурматли фуқаролар! Карантин чекловларининг юмшатилиши коронавирус инфекцияси йўқолганидан дарак бермайди. Сиздан қуйидаги санитария-эпидемиология қоидаларига риоя қилишингизни сўраймиз. Жамоат жойларида тиббий ниқоб тақиб юриш зарур. Шунингдек, ижтимоий масофа сақлаш муҳим, тўй тадбирларини 30 киши иштирокида ўтказиш лозим. Ўзингизни ва яқинларингизни асранг!", дейилган Тошкент шаҳар ИИББ хабарида.\nТеглар: ИИБ Тошкент


Буюк Британия бош вазири Тони Блэр фаолиятининг қолган даврини глобал иқлим исишининг олдини олишга қаратилган янги халқаро келишувни имзолаш масаласига сарфламоқчи.\nБош вазирлик муддати жорий йил сентябрь ойида тугайдиган Т.Блэр 13 февраль куни Берлинда Германия канцлери Ангела Меркел билан сўзлашувдан кейин шундай баёнот берди.\nЕр атмосферасида йиғилиб, глобал иқлим исишига сабаб бўлаётган зарарли газлар миқдорини камайтиришга қаратилган Киото келишуви муддати 2012 йилда тугайди. Буюк Британия раҳбари унгача Киото протоколи ўрнига янги келишув имзоланишига умид билдирди.\nЖорий йил июнда Германия саноати тараққий этган саккиз давлат раҳбарлари саммитига мезбонлик қилади. Тони Блэр билан бирга ўтказган матбуот анжуманида Германия канцлери “катта саккизлик” саммитида глобал иқлим ўзгаришининг олдини олиш масаласида “сиёсий келишувга эришилиши”га умид билдирди.\nБуюк британиялик миллиардер Ричард Брэнсон ва АҚШнинг собиқ вице-президенти Алберт Гор глобал иқлим исишига сабаб бўлаётган зарарли газлар миқдорини камайтириш йўлини ўйлаб топган якка шахс ёки гуруҳга 25 миллион доллар миқдорида мукофот пули берилишини эълон қилди.\n“Минглаб ҳайвон турлари ва балки инсониятни ҳам сақлаб қоладиганлар тақдирланади. Уларга дунёдаги энг йирик мукофот - “Вержин Ер мукофоти” ва у билан бирга 25 миллион доллар пул берилади”, - деди “Вержин” компанияси соҳиби Ричард Брэнсон.\nА.Гор ва Р.Брэнсон ўтган йил сентябрда глобал иқлим исишига қарши биргаликда кампания олиб боришга келишиб олган эди. Р.Брэнсон глобал иқлим исиши жараёнини ортга қайтариш учун уч миллиард доллар сармоя сарфлашни ваъда қилган.\nАҚШ давлат котибининг атроф-муҳит масалалари бўйича ёрдамчиси Клаудия МакМюррей ёввойи ҳайвонлар, қушлар, ўсимликлар ва ҳашаротларнинг дунё чайқов бозоридаги ноқонуний савдоси 10 миллиард доллардан ошганини маълум қилди.\nУ “Рейтер” ахборот агентлигига берган интервьюсида ёввойи ҳайвонлар ноқонуний савдоси жиноий гуруҳлар учун наркотиклар ва қуроллар савдосидан кейин учинчи сердаромад манбага айланганини айтди.\nК.МакМюррейнинг билдиришича, АҚШ, Буюк Британия, Ҳиндистон ва Австралия ўндан ортиқ тадбиркор ва атроф-муҳит ҳимояси билан шуғулланувчи ташкилотлар билан ҳамкорликда ёввойи ҳайвонлар ва ўсимликлар контрабандасига қарши кураш бошлаган. Ўтган йил июлда Бангкокда ҳамкорликда ўтказилган рейдлар давомида овланган ноёб Тибет антилопаси жунидан тайёрланган юзлаб рўмол ва шарфлар мусодара қилинган.\nМаълумотларга кўра, Тибет антилопаси жунидан тайёрланган рўмол ёки шарфнинг биттаси ривожланган давлатларда 10 минг доллардан сотилади.\nДавлат котиби ёрдамчисининг фикрича, одамлар орасида тушунтириш ишлари олиб бориш ва контрабандачиларни таъқиб қилиш орқали кўплаб ноёб ҳайвонлар, ўсимликлар, қушлар ва бошқа жонзод турларини сақлаб қолиш мумкин.\nМутахассислар эса бу борада ҳукуматлар томонидан етарли чоралар кўрилмаётганидан шикоят қилмоқда. Хусусан, Хитой ва Ҳиндистонда ёввойи ҳайвонлар контрабандаси учун кескин жазо чоралари белгиланган. Шунга қарамай, Ҳиндистонда охирги 30 йил давомида атиги 30 та иш кўриб чиқилиб, айбдорлар жиноий жавобгарликка тортилган. Мингдан ортиқ иш эса ҳозиргача судга ошмаган.\nМарказий Осиё давлатлари, жумладан, Ўзбекистонда ҳам айрим кишилар баъзи жонзотларни яширинча чет давлатга олиб чиқиб сотади.\nЎзбекистон Фанлар Академиясининг Зоология институти профессори Оловуддин Ҳамроев мамлакатдаги айрим капалак турлари браконьерлар томонидан рухсатсиз тутилиб, чет элларга яширинча олиб чиқиб сотилишини айтади.\n“Айрим коллекционерлар ниҳоятда чиройли капалаклардан бизнес қилади. Шунинг учун улар тоғлардан жуда кўп капалакларни йиғиб, яширин равишда Ғарб мамлакатларига олиб бориб, коллекционерларга жуда юқори баҳоларда сотади. Ғарбда айрим ноёб капалакнинг бир донаси нархи 200 долларгача туради”, – дейди ўзбекистонлик мутахассис.\nБугунги кунда дунё аҳолисининг бир миллиарддан ортиғи тоза ичимлик сув истеъмол қилиш имкониятига эга эмас. Яқинда АҚШнинг “George Mason” университети профессори Абдул Ҳуссам тоза ичимлик сув муаммосини қисман ҳал этиши мумкин бўлган фильтр ихтиро қилди. У яратган қурилма сувни одам саломатлиги учун хавфли бўлган мишьяк, яъни маргимуш ва бошқа кимёвий моддалардан тозалайди. Келиб чиқиши бангладешлик бўлган Абдул Ҳуссам бу ихтироси учун бир миллион долларлик “Granger” мукофотига сазовор бўлди.\nМаргимуш сув таркибидаги кўзга кўринмас модда. У одам саломатлиги учун хавфли ҳисобланади. Бангладешда яшаган даврида А.Ҳуссамнинг ўзиам таркибида маргимуш бўлган сувни кўп йил ичган. У ва оиласи соғлом овқатланишни урф қилгани боис, бу модда уларнинг саломатлигига зарар етказмаган. Аммо одам узоқ муддат давомида маргимушли сувни ичса, саратон ва бошқа оғир касалликларга чалиниши мумкин.\nМаргимуш моддаси Аргентина, Чили, АҚШ, Хитой, Ҳиндистон ва Бангладешда сув таркибида табиий ҳолда учрайди. Аммо бу модда бошқа сабабларга кўра сувга қўшилиб кетган ҳоллар ҳам учрайди. Хусусан, кон саноати чиқиндиси бўлган маргимуш кўпинча оқова сувга аралашиб, ер ости сувига қўшилади. Бундай ҳолатни дунёнинг кўп минтақаларида учратиш мумкин.\nПрофессор А.Ҳуссамнинг айтишича, бундай ҳол Ўзбекистоннинг Зарафшон дарёси ўзанида ҳам кузатилган. БМТнинг 2002 йилги ҳисоботида Ўзбекистон шаҳарлари тупроғида маргимуш миқдори қабул қилинган меёрдан 6-10 баробар кўплиги қайд этилган.\nА.Ҳуссам фикрича, дунёнинг кўп минтақаларида миллионлаб аҳоли таркибида маргимуш бўлган сув истеъмол қилаётганини билмайди. Айни пайтда, ҳукуматлар ҳам бу масалага эътибор қаратмайди.\n“Аксарият ҳукуматлар ичимлик сув сифатига эътибор бермайди. Баъзи жойларда қудуқ қазисангиз биллурдек тиниқ сув чиқади. Одамлар уни истеъмол қилиш мумкин, деб ўйлайди. Аслида бундай эмас”, - дейди олим.\nАбдул Ҳуссам 10 йиллик тадқиқотлари самараси ўлароқ ихтиро этган, нархи 35-40 доллар турадиган қурилмаси дунё аҳолисини тоза ичимлик сув билан таъминлаш муаммосини қисман бўлса-да, ҳал қилишга ёрдам беришига ишонади.


Соддалик ҳам эви билан - Huquq.uz\n20:06 - 09.09.2020\n– Пулга иймонини сотган таниш, ҳатто қариндош ҳам фириб бераяпти-ю, – деди Жонибек. – Қўшни қишлоқда уч-тўрт йил бурун чет элда ишлаб қайтган аёл қариндошларига мақтанган. Қозоғистонда қурувчиларни ишга жойлаштирадиган хотин билан танишганини айтган. Беш-олтита қариндош йигитларни чегарадан олиб ўтиб ўша аёл билан гаплашиб иш топиб беришига ишонтирган. Йўлкирага пулларини йиғиб Тошкент вилоятидаги чегара постидан Қозоғистонга ўтказган. Жамбул шаҳрига олиб бориб, ўзи айтган аёлга рўбарў қилиб, ортига қайтган. Йигитлар бир одамнинг уйини пойдеворидан бошлаб қуришга киришишган. Бир ой ишлаб, иш ҳақини беришни, уйга пул жўнатишларини айтишган. Уй эгаси «сени олиб келганга пул бериб қўйганман, ўша пулимни ишлаб берасанлар» дея уйи битганида ҳам сариқ чақа бермаган. Иш топиб берган аёлга учраганларида, «сизларни чегарадан олиб ўтган хотин билан ҳисоб-китоб қилганман» дея фақат йўлкирага яраша пул берган. Уйга қайтгач, йигитлар департаментга мурожаат этишган. Суд бўлиб, фирибгар аёлдан ҳар бирига бир-бир ярим минг доллардан иш ҳақи ундириб берилди. Ҳам фирибгарлик, ҳам одам савдоси жиноятига қўл урган қариндош аёл қамалди.


20 май 2022, Тошкент вақти: 11:37\nЎзбекистон раҳбарининг давлат ташрифи 2022 йилнинг баҳорига мўлжалланди\nЎзбекистон президентининг матбуот хизмати Шавкат Мирзиёевнинг Россияга ташрифи чоғида икки томонлама ҳамкорликка доир 18 та ҳужжат имзоланганини маълум қилди.\nРасмий хабарда уларнинг қандай ҳужжатлар экани очиқланмади. Кремль ва Ўзбекистон раҳбарининг матбуот хизмати икки президент Халқаро ахборот хавфсизлигини таъминлаш соҳасида ҳамкорлик тўғрисида Қўшма баёнот қабул қилганини билдирди.\n19 ноябрь куни Кремлда ўтган музокараларнинг матбуот учун очиқ қисми ва қўшма баёнотларда Россия етакчилигидаги Евросиё иқтисодий иттифоқига аъзолик ёки Москва илгари сураётган Ўзбекистон ва минтақадаги илк АЭС лойиҳаси борасида ҳеч нарса дейилмади.\nАйни пайтда икки тарафлама "жиддийроқ ҳужжатлар" 2022 йилнинг баҳорида Ўзбекистон президентининг давлат ташрифи давомида имзоланиши айтилди.\nМирзиёев ва Путин БМТни интернетда назоратни кучайтиришга чақирди\nПрезидентлар Владимир Путин ва Шавкат Мирзиёев жума куни Москвада бўлиб ўтган учрашувда ахборот хавфсизлигини таъминлаш бўйича ҳамкорлик масалаларига оид қўшма баёнот қабул қилди.\nУнда интернет бошқарувини такомиллаштириш, жумладан, ушбу соҳада давлатларнинг тенг ҳуқуқлилигини таъминлаш бўйича халқаро платформаларда мувофиқлаштиришни кучайтириш зарурлиги таъкидланади.\nПутин ва Мирзиёев "рақамли муҳитда мамлакатлар суверенитети ва уларнинг тенг хавфсизлигини таъминлашга қаратилган давлатларнинг ахборот маконида хулқ-атворининг универсал нормалари, қоидалари ва тамойилларини ишлаб чиқиш таклифини илгари сурди.\nБаёнотда БМТда ахборот жиноятларига қарши кураш бўйича универсал конвенцияни имкон қадар тезроқ ишлаб чиқишга чақирилади.\nБу учрашув Россия президенти таклифи асосида амалга ошди\n"Давлат раҳбарлари замонавий ахборот-коммуникация технологияларидан халқаро тинчлик, хавфсизлик ва барқарорликни сақлаш вазифаларига тўғри келмайдиган мақсадларда фойдаланиш имкониятлари ортиб бораётганидан хавотирда. Бу технологиялардан фойдаланиш фуқаролар, жамият ва давлатга тобора кўпроқ бевосита таҳдид солмоқда”, дейилади ҳужжатда.\nПутин ва Мирзиёевнинг қўшма баёноти Россияда мустақил матбуотга ҳужум ва чекловлар давом этаётган, Ўзбекистонда эса тармоқларга тотал чекловлар ўрнатилиши билан боғлик можаро манзарасида қабул қилинмоқда. Кузатувчилар Ўзбекистон интернетни чеклашда Россия ва Хитойдан ўрнак олаётганини айтишади.\nШу йилнинг февраль ойида Ўзбекистонда ижтимоий тармоқлар ва глобал интернет-компанияларни Ўзбекистон фуқароларининг шахсий маълумотларини мамлакат ҳудудида жойлашган серверларда қайта ишлашга мажбурловчи қонун қабул қилинди.\nШу қонун асосида "Ўзкомназорат" Facebook, Google, Mail. ru, Microsoft Skype, Telegram, Tencent Wechat, TikTok, Twitter ва Yandex компанияларини Ўзбекистон қонунчилиги талабларини бажариш лозимлиги ҳақида огоҳлантирди ва кейинроқ ўчириб ҳам қўйди.\nБундан олдин Skype, Twitter, TikTok, "ВКонтакте" ва WeChat фаолиятларини Ўзбекистонда тўхтатишга қарор қилинганди. Россия мунтазам равишда мамлакатда тақиқланган контентни олиб ташлашдан бош тортгани учун технология ширкатларини жаримага тортиб келади.\nЎтган ой АҚШдаги Freedom House ташкилоти Ўзбекистон ва Қозоғистонни интернет эркин бўлмагандавлатлар қаторида қолдирганди.\n“Жиддий ҳужжатлар” баҳорга қолдирилди\nРоссия оммавий ахборот воситалари Мирзиёевнинг Москвага келишини “муҳим воқеа” ўлароқ талқин қилмоқда.\nБу ҳақда журналистларга Россия давлат раҳбари матбуот котиби Дмитрий Песков маълум қилди.\n- Бугун Россия-Ўзбекистон муносабатлари кунидир ва у жуда муҳим. Ўзбекистон бизнинг стратегик ҳамкоримиз, иттифоқчимиз. Ташриф олдидан икки давлат томонидан жуда кенг тайёргарлик кўрилди, шу кунларда кўплаб қўшма тадбирлар бўлиб ўтмоқда. Ушбу ташриф доирасида кўплаб ҳужжатлар имзоланмоқда, биз ҳам барча маълумотларни тақдим этамиз, — деди Кремл матбуот котиби.\nБироқ, кузатувчилар 18 ноябр куни учрашув давомида икки давлат ўртасида муҳим ҳужжатлар имзоланмаганига эътибор қаратди.\n“Коммерсант” нашри ўз манбасига таяниб хабар қилишича, Шавкат Мирзиёевнинг Россияга давлат ташрифи баҳорга мўлжаллангани ва ўшанда Ўзбекистон ва Россия ўртасида “жиддий ҳужжатлар имзоланиши” кутилаётганини очиқлади.\nБир кун олдин Россия оммавий ахборот воситалари 30га яқин ҳужжат имзоланиши мумкинлиги тўғрисида хабар қилган бўлса, бир кун ўтиб бу ҳужжатлар сони 18тага тушди. Кўплаб кузатувчилар учрашув давомида Ўзбекистоннинг Евросиё иқтисодий иттифоқига қўшилиш масаласи кўтарилишини башорат қилаётганди.\nКремл сайтида жума куни эълон қилинган хабарга кўра, икки давлат ҳукуматлари ўртасида 2022-2026 йилларга мўлжалланган ҳамкорлик дастури, биологик хавфсизлик масалалари бўйича ўзаро англашув тўғрисидаги ҳукуматлараро меморандум, таълим соҳасида ҳамкорлик тўғрисидаги битим, икки давлат ташқи ишлар вазирликлари ўртасида 2022-2023-йилларга мўлжалланган ҳамкорлик дастури бор.\nИкки давлат раҳбарлари Россия-Ўзбекистон муносабатларини янада ривожлантиришнинг асосий масалаларини муҳокама қилгани, халқаро ва минтақавий муаммолар, жумладан, Афғонистондаги вазият борасида фикр алмашгани маълум қилинди.\nБундан бир кун олдин Москвада Ўзбекистон ва Россия ўртасидаги иккинчи минтақалараро ҳамкорлик форуми бўлиб ўтди. Унда томонлар умумий қиймати 9 миллиард долларлик 600 га яқин шартнома, жумладан, 7,4 миллиард долларлик инвестиция лойиҳаларини имзолашди.\nМирзиёевнинг Москвага ташрифи арафасида, хусусан рус матбуотида Ўзбекистоннинг Россия етакчилигидаги Евросиё иттифоқига қўшилиши билан болиқ башорат ва кутилмалар яна кучайди.\nИкки тарафлама учрашув олдидан қилган чиқишида Россия президенти Владимир Путин Ўзбекистоннинг бу ташкилотга тўлақонли аъзо бўлишига умид қилаётганини яшириб ўтирмади.\n- Ўзбекистонлик ҳамкорларнинг Ёвросиё иқтисодий иттифоқи фаолияти билан янада яқинроқ алоқада бўлиши ўзаро ҳамкорликни янада чуқурлаштириш учун яхши истиқболларни очади. Ўтган йил охирида Ўзбекистон интеграция бирлашмамизда кузатувчи мақомига эга бўлган эди. Ишончим комилки, аъзолик Ўзбекистон томонига ҳам, ЁОИИ таркибидаги аъзо бошқа давлатларга ҳам ҳақиқий фойда келтиради, деди у.\nРоссия оммавий ахборот воситалари Шавкат Мирзиёевнинг Москвага қилган бу ташрифини унинг “хорижга қилган илк сафари” дея тақдим этаётгани эътиборга молик.\nШ. Мирзиёев президент сифатида иккинчи бор қасамёдга келтирилганидан сўнг 11–12 ноябрь кунлари хорижга илк ташриф ўлароқ Туркиянинг Истанбул шаҳрига бориб, Турк давлатлари ташкилоти иштирок этган.\nРоссия Мирзиёевнинг иккинчи президентлик муддатида сафар қилган иккинчи хориж давлати бўлади.


Хитой ва Россия чегарасида яширин ер ости йўли топилди. Ўтган асрнинг 30 йилларида Маньчжурия Япония томонидан босиб олинган пайтда разведкачилар ундан фойдаланган. Бу ҳақда «Nat-geo.ru»га асосланиб «Daryo.uz» хабар бермоқда.\n1931–1932 йилларда япон қўшинлари Маньчжурияга бостириб кирган. Бунга жавобан Японияга қарши Шимоли-Шарқий партизанлик бирлашмаси таркиб топган. Чегара ер ости йўли бирлашган армия эҳтиёжлари учун қазилган бўлиб, яқиндагина топилди. Дуннин музейи ходимлари КХДРга ташриф буюриш чоғида яширин ер ости йўлини қазишда иштирок этган Шимолий Корея мутахассислари ҳақида хабар топди. Тадқиқот ишлари олиб борилиши натижасида ушбу объект топилди.\nЕр ости йўли Хэйлунцзян туманидаги Дуннин уездини Россия Приморьеси билан бирлаштирган. Мутахассислар фикрича, ушбу ер ости йўлидан Хитой разведкаси билан Узоқ Шарқдаги Совет Иттифоқи разведка бошқармаси ўртасида маълумот алмашиш учун фойдаланилган.\n11:02 АҚШ президенти Вашингтонни 2,5 ҳафтага тарк этди\n16:50 Ким Чен Ин АҚШ ҳудудини "қўлларида тутиб турганини" айтди


Қозоғистонда ярим миллион одам коронавирусга қарши эмланди\nҚозоғистонда 15 апрель ҳолатига кўра 505,5 минг киши коронавирусга қарши эмланди. Соғлиқни сақлаш вазирлигининг таъкидлашича, 108 минг киши ёки аҳолининг 0,6 фоизи эмловнинг иккала таркибий қисмини олган. Ўтган кун давомида бутун мамлакат бўйлаб 70 минг киши эмланди.\nОлмаотада 107,2 минг киши вакцинани олган. Бу аҳолининг беш ярим фоизини ташкил қилади. Олмаота вилоятида 59 мингга яқин одам эмланди. Пойтахт Нур-Султон учинчи ўринда, у ерда 43,5 минг киши (аҳолининг 3,7 фоизи) эмланган.\nРоссияда ишлаб чиқилган Спутник V вакцинаси билан оммавий эмлаш Қозоғистонда 1 февралда, мамлакатда ушбу дори расмий рўйхатдан ўтишдан олдин бошланди. Аввало, эмлаш тиббиёт ходимлари, ўқитувчилар, ҳуқуқни муҳофаза қилиш идоралари ходимлари томонидан қабул қилинган. 1 апрель куни акция бошқа тоифаларга кенгайтирилди.\nВакциналар кўпайиб бораётган танқидлар ва эмлашнинг суст суръатлари фонида амалга оширилмоқда. Соғлиқни сақлаш вазирлиги илгари вакциналар етишмаслиги ҳақида эълон қилганди. 18 миллион аҳолиси бўлган мамлакатда шу кунгача коронавируснинг янги турини юқтиришнинг деярли 279 минг ҳолати қайд этилган. Мамлакатда кўпчилик таклиф қилинаётган вакцинанинг хавфсизлигига ишонмайди. Баъзи экспертлар буни ҳокимиятга бўлган ишонч инқирози деб изоҳлашади.


Италиялик аёл милкидан соч ўсиб чиқди - 06.02.2020, Sputnik Ўзбекистон\nИталиялик аёл милкида ўсаётган сочдан шикоят билан шифокорларга мурожаат қилди. 2009 йилда аёлга ўхшаш ҳолат бўйича жарроҳлик амалиёти ўтказилган. 06.02.2020, Sputnik Ўзбекистон\n© Sputnik / Кирилл Брага / Фотобанкка ўтишРабота клинической стоматологической поликлиники\nИталиялик аёл милкида ўсаётган сочдан шикоят билан шифокорларга мурожаат қилди. 2009 йилда аёлга ўхшаш ҳолат бўйича жарроҳлик амалиёти ўтказилган.\nТОШКЕНТ, 6 фев – Sputnik. Италиялик аёл тиш милкида соч ўсаётгани ҳақида шикоят билан шифокорларга мурожаат қилди. РИА Новости хабарига асосан.\n25 Октябр 2019, 11:34\nБу ҳолат ҳақида Oral Surgery, Oral Medicine, Oral Pathology and Oral Radiology мақола чоп этилган.\nАёл биринчи марта 2009 йилда шифокорларга мурожаат қилганди. Ўша вақтда унинг танглайида киприкка ўхшаш тук ўсиб чиққанди. Тиббиёт ходимлари бу пайтгача шунга ўхшаш ҳодисани беш марта қайд этишган бўлиб, ҳаммаси эркакларда кузатилганди.\nКейин шифокорлар беморга поликистоз тухумдонлар синдроми ташхисини қўйишди: кўпинча тана ва юзда ортиқча тук ўса бошлайди.\nАёлдаги ортиқча туклар жарроҳлик йўли билан олиб ташланди ва гормонал препаратлар тайинланди. Муолажа маълум вақтгача ёрдам берди, бироқ бир неча йиллардан сўнг тук ўсиши яна авж олди.\nБир мунча вақт даволаниш ёрдам берди, аммо йиллар ўтиб, сочлар яна кўп миқдорда кўпайиб кетди.


Ердан унумли фойдаланилса томорқа кони фойда | АгроОлам.Uz\nБош саҳифа Деҳқончилик Ердан унумли фойдаланилса томорқа кони фойда\nЕрдан унумли фойдаланилса томорқа кони фойда\nМамлакатимизда экин ерларидан самарали фойдаланиш мақсадида бир қатор тизимли ишлар амалга оширилмоқда. Натижада аҳолининг ерга бўлган муносабати тубдан ўзгараётир. Ҳар бир қарич ердан унумли фойдаланиб, дастурхони обод, бозорларимизнинг тўкин бўлишига ҳисса қўшаётганлар кўп.\nЖумладан, Навбаҳор туманидаги «Юқори Бешработ» маҳалласида ана шундай ерга меҳр қўйган инсонлар билан танишдик. Масалан, Шуҳрат Очилов етти сотихлик иссиқхонасида етиштирилган бодрингларни ички бозорга олиб чиқмоқда. Тўрт сотих томорқадан ризқ-барака олишда хонадон эгасининг турмуш ўртоғи Ҳафиза Гулмуродованинг ҳам ҳиссаси катта.\nШавкат Эрназаров ҳам уста деҳқонлардан. У ҳарбийликдан нафақага чиққач, уйда фойдали иш билан машғул бўлишни афзал билди. Томорқасининг икки сотихида иссиқхона ташкил қилди. Жасур Бердимуродов томорқасидаги помидорлар эрта-индин бу хонадоннинг, қолаверса, маҳалла аҳлининг дастурхонини безайди. «Меҳнатнинг таги роҳат» деб шунга айтишади-да. Аммо…\nКўпчилик томорқасини гуллаб-яшнатиш билан банд бўлган бир пайтда баъзилар каттагина ер майдонларини қаровсиз қолдираётгани ажабланарли. Афсуски, «Юқори Бешработ» маҳалла фуқаролар йиғини масъул ходимлари ва тегишли соҳа вакиллари бир неча бор огоҳлантирганига қарамай, ҳамон ғафлат уйқусидан уйғонмаганлар бор. Ҳайрон қоласан, бир килограмм картошкани бозордан фалон сўмга сотиб олган яхшими ёки уни томорқада ундириб, истаган пайтда рўзғор учун фойдаланган маъқулми? Фуқаро Комил Мамановнинг шу маҳаллада ўн икки сотихли ҳовлиси бор. Унинг ўзи оиласи билан Зарафшон шаҳрида яшайди. Шу сабабданми, томорқа қаровсиз қолдирилган — ерни бегона ўтлар ва тикан қоплаган.\n— Ўн сотих ери бор одамни кам таъминланган деб бўлмайди, — дейди фуқароларнинг ўзини ўзи бошқариш органлари фаолиятини мувофиқлаштириш бўйича туман кенгаши мутахассиси А. Примов. — Томорқадан рўзғор учун зарур маҳсулотлар олинса, кони фойда эмасми? Шаҳарда яшаган тақдирда ҳам, қишлоқда ҳовлиси бор фуқароларнинг картошка, пиёз, сабзи, саримсоқпиёз каби экинларни томорқасида етиштириши, уларни бозордан харид қилишига ҳожат қолдирмайди. Ҳаммаси меҳнатсеварликка боғлиқ. Истак бўлса, томорқадан унумли фойдаланиб, мўмай даромад олса бўлади.\nЯна бир фуқаро Отабек Сайфиддиновнинг 27 сотих томорқасига фақат беда экилган. Билишимизча, хонадон аъзолари бошқа вилоятда яшар экан. Шуҳрат Жўраевнинг 8 сотих ер майдони қайта-қайта огоҳлантирилганидан сўнг икки-уч пуштада ловия, қовоқ, қовун, тарвуз экилди. Ернинг катта қисмида макка бўй чўзиб турибди.\nИззатилла Нормуродов ҳовлисининг аксарият қисмини беда эгаллаган. Бедазор ичидаги атиги иккита пуштада кечки помидорларнинг эндигина униб чиққанига гувоҳ бўлдик. Тилов Йўлдошевга тегишли ҳовлининг абгор аҳволини таърифлашга тил ожиз. Тиканзорга айланган ер бир қарашда тўқайзорни эслатади. Айни чоғда ҳеч зоғ яшамайдиган бу ҳовлида бирор бир маданий ўсимлик йўқ. Томорқанинг икки йилдан буён қаровсиз қолиб келаётгани маҳалла кўркига путур етказмоқда. Ён қўшниси Бобомурод Ермекбаевникида эса аҳвол бундан-да ачинарли. Ҳамроҳимиз, маҳалла посбони Севдиёр Абдураимовнинг айтишича, у қайсидир фермер хўжаликда ишларкан. Уйидан ойда бир бўлса ҳам хабар олмайди.\nБундай ҳолатлар тумандаги «Қушқочди» маҳалласида ҳам учрайди. Жумладан, маҳалла фуқаролар йиғини масъул котиби Ҳошим Хўжаевнинг таъкидлашича, Бахтиёр Жулдибаевга бир неча бор айтилса ҳам ҳовли ичкариси тиканзорлигича қолган. Ташқари ҳовлига маккадан бошқаси экилмаган. Маҳалла масъулларига ҳар сафар қуруқ ваъда беришдан нарига ўтмаётган Б. Жулдибаев ерга озроқ меҳр берганда, ҳозир пиёз, картошка ва бошқа маҳсулот турлари гуркираб ўсаётган бўларди. Ҳолбуки, бу маҳаллада меҳнатсеварликда бошқаларга ўрнак бўладиганлар кўпчиликни ташкил этади. Улардан бири олтмиш икки ёшли Зиёдулло Хўжаевдир. Отахон томорқасидаги иссиқхонада ҳосилга кираётган помидор, бодрингни кўриб, завқ олади. Уларга вақтида ўғитини бериш, тагини юмшатишдан чарчамайди. Шу маҳалладаги Жамол Тўраев ҳам икки сотих ерда иссиқхона ташкил қилган. Яна яқинда банкдан саккиз миллион сўм кредит олди. Бу маблағ эвазига иссиқхонасини кенгайтиришни режалаштирган.\nҲа, ҳаракат қилган, меҳнатдан қочмаган одамнинг уйи ҳам, кўнгли ҳам, маҳалласи ҳам обод бўлади. Бу борада эринчоқлик қилиб, ердан самарали фойдаланишда орқада қолаётганлар ўз атрофидаги миришкор деҳқонлардан ўрнак олишса, мақсадга мувофиқ бўларди.\nСуратлар муаллифи Дониёр РАВШАНОВ.


Қора туйнуклар орқали замонлар оша саёҳат...\n17.09.2019 20:40 0 2816\n«Rambler»нинг ёзишича, космик маконда қора туйнуклар замонлар оша саёҳат қилиш имконини бериши мумкин. Ҳинд физиги Атарва Пальшеткар ана шундай гипотезани илгари сурди.\nБуни қарангки, қора туйнукларда вақт чўзилади, ташқарида эса дақиқалар мутлақо бошқача давомийликда кечади.\n— Гипотеза асосланганда, қора туйнукка яқинлашганимизда вақт меъёрда кечаётгандек туюлади, лекин ташқаридаги кузатувчилар учун орадан минг йиллар ўтиб кетиши ҳеч гап эмас. Мазкур ҳудудга яқинлашиш соат милларининг секинлашиши билан боғлиқ. Унга киришга муваффақ бўлганда ташқарида кўрган ҳамма нарса тезлаша бошлайди. Оила, фарзандлар, неваралар, юзлаб авлодлар саноқли соат ва дақиқаларда улғайиб, вафот этади. Гап миллиард йиллар ҳақида кетмоқда», — деб тушунтиради тадқиқотчи.\nБироқ бундан аввал олимлар улкан гравитацион тортишиш туфайли замонлар оша саёҳат қилиш имкониятини рад этишганди. Сайёрамизга энг яқин қора туйнукка етиб бориш учун тахминан 6 523 ёруғлик йилини босиб ўтишга тўғри келади.\nкоинот қора туйнук замонлар оша саёҳат\nХориж 21/08, 14:45\nКалифорниядаги ўрмон ёнғинларидан таралаётган тутун коинотда ҳам кўринган\nТехнология 21/07, 16:09\nКоинотнинг энг катта уч ўлчамли харитаси тузилди


Танишинг: Даниэл Розенблум - АҚШнинг Ўзбекистондаги элчиси! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:13 - Танишинг: Даниэл Розенблум - АҚШнинг Ўзбекистондаги элчиси!\nАслида, улуғ инсонни – бундай улуғлаш бефойда нарса, аммо воқеаларни тўғри тушуниш бундан ҳам яхшидир.\nҲамма гап шундаки, шу кунларда АҚШ элчихонаси Ўзбекистонда келаётган президент сайлови куни муносабати билан 3 кунлик тренинг ўтказибди ва ўша ерда у нутқ ҳам сўзлабди. Ана ўша нарса энг муҳими.\nДаниэл Розенблум ўша ерга қўйилган веб-сайтда Ўзбекистонни роса мақтабди. Тўғри, у ерда на “Бирлик”, на бошқа партиялар тилга ҳам олинмаган, аммо уларнинг орқасида айнан “Бирлик” тургани, унинг номини тилга ҳам олмасдан ҳам роса мақталган.\nХуллас, шунқа гаплар, шунақа ҳақиқат. Бу хабар бекорчи бўлиб қолмасин дея, Даниэл Розенблумнинг Тошкентдаги учрашувлардан бирида олинган расмини қўйишдан ўзимизни тўхтатолмадик. Нима ҳам қилардик, унинг улуғлиги айнан шу нутқида кўрсатилган.


Мурод Исмоилов: Барча йигитларга раҳмат\n19 февраль, 2017, 15:55 717\nФарғонанинг "Нефтчи" жамоаси кеча Украинанинг "Стал" клубига қарши учрашув билан Анталиядаги мавсум-олди йиғинни тамомлади. Жамоаси катта мураббийи Мурод Исмоилов Туркия йиғини якунлангач ўз фикрларини билан қисқача ўртоқлашди.\n“Нефтчи” назорат ўйинида “Сталь” клуби билан дуранг ўйнади\n- Йиғинда иштирок этган ва машғулотларда чин юракдан меҳнат қилган барча йигитларга раҳмат айтмоқчиман. Жуда фойдали йиғин ўтказдик. Биз мураббийларни ушбу тайёргарлик жараёнидан кўнглимиз тўлди. 6 та баҳсда жамоа ўз имкониятини синовдан ўтказди ва жуда фойдали бўлган мазкур баҳсларда "Нефтчи" жамоаси хар тарафлама тобланди деб фикр билдириб ўтиш мумкин. Энди Фарғонада биринчи турга тайёргарликни бошлаймиз", - деди Мурод Исмоилов.\nЖамоа делегацияси бугун тунда Анталия-Тошкент рейси билан Ўзбекистонга қайтиб келади.


Ким бўлсам экан? (презентация) – «Умид» ИДУМИ\nКим бўлсам экан? (презентация)\nChorshanba May 13th, 2015 Seshanba Dekabr 29th, 2015 Касбга йўналтириш 1та фикр билдирилган\nКасб-ҳунар тарбияси ҳозир мамлакатимизда устивор йўналишга айланмоқда. «Таълим тўғрисидаги Қонун», «Кадрлар тайёрлаш миллий дастури» ҳам худди шу мақсадга қаратилган ҳужжатлардир. Ушбу мақсадларни амалга оширишда бизга халқ педагогикаси ёрдам бериши мумкин. Чунки аждодларимиз касб-ҳунар тарбиясига алоҳида эътибор беришган. Илмни, касб-ҳунарни сўраб урганиш ор ҳисобланмаган, балки “Орланиб сўрамаган ўзига золим” ҳисобланган.\n“Инсоннинг ўзи ва ўз оиласининг бахт-саодати йўлида меҳнат қилишга шахсан тайёр эканлиги унинг ички имкониятларини ташкил этади”, -деган эди Президент И.А. Каримов (“Ўзбекистон – буюк келажак сари” асаридан)\nКасб — (лот. professio — расмий кўрсатилган машғулот, ихтисослик) — махсус назарий билимлар ва амалий кўникмалар мажмуига эга тажрибали шахснинг меҳнат фаолияти тури ҳисобланади.\nКасб — кишининг меҳнат фаолияти, доимий машғулоти тури; муайян иш турини малакали бажаришга имкон берадиган билим, маҳорат, тажрибани талаб этади. Касблар ичида меҳнат фаолиятининг энг тор соҳаси билан ажралиб турадиган ихтисослар бор (мас, врачлик, хирург, офталмолог, дерматолог ва бошқалар.\nКасб-ҳунар эгаллаш ҳақида донолар фикри\nХалқ мақолларида касб-ҳунар эгаллашнинг афзаллиги ва ижтимоий аҳамияти кўрсатиб ўтилган. Чунончи, “Темирчининг минг ургани, босқончининг бир ургани” мақолида темирчига қараганда босқончининг зарби кучлилиги эмас, балки ҳунарсиздан ҳунарлининг зарби унумли эканлиги айтилса: “Кўра-кўра кўзчил бўласан, сўзлай-сўзлай сўзчил бўласан” мақолида эса, илмни ва касб-ҳунарни аста-секинлик билан ўрганиб, маҳоратли бўлиш мумкинлигига ишора қилинмоқда. Халқ мақолларида ҳунарни машаққациз ўрганиб бўлмаслиги “Тикансиз гул бўлмас, машаққатсиз – ҳунар” мақолида яққол кўрсатилади. Ҳунар бойликка йетакловчи йўл эканлиги шундай таъкидланади: “Текин бойлик ахтаргунча, ўзингга боп ҳунар топ!”. Ҳунарни билимдон устоздан ўрганиш лозим, дейилади халқ мақолида. Акс ҳолда: “Уста кўрмаган шогирд, ҳар мақомга йўрғалар”. Ҳар бир ишни шу соҳани касб қилган киши бажарса сифатли бўлиши: “Чумчуқ сўйса ҳам, қассоб сўйсин” мақолида таъкидланади. Ҳунарнинг инсон ҳаётидаги аҳамияти мақолларда шундай кўрсатилади: “Ҳунар – зар, ҳунарсиз – хор”, “Ҳунарли киши оч қолмас”, “Ҳунари йўқ кишининг, мазаси йўқ ишининг” каби ва б.. Шунингдек, касб-ҳунарни ўрганишда кечикмаслик зарурлиги: “Қирқингда сурнайчи бўлсанг, қачон чаласан?”, ёки: “Қирқида қўлига соз олган, қиёматда қулоғини бурар” мақолларида таъкидланган.\n«Ким бўлсам экан?» презентациясини юклаб олиш [5 мбайт]\n🔥262 марта кўрилди\nКимё фанидан тақдимотлар\nЎзбекистон касб-ҳунар коллежлари рўйхати\nИнформатика фанидан тақдимотлар\nКасбга йўналтириш бўйича битирувчиларнинг ота-оналари билан учрашув\nИнглиз тилидан тақдимотлар\nppt, касб, касб-хунар, ким булсам экан, презентация, профессия\n← «Профессор», «ректор», «декан» сўзлари нимани англатади?\n2014-2015 ўқув йилида 5-9 синф ўқувчилари учун ўқув фанларидан босқичли имтиҳон материаллари ва методик тавсиялар тўплами →\nOne thought on “Ким бўлсам экан? (презентация)”\nМахбуба Seshanba Aprel 9th, 2019 at 19:22\nСалом Алейкум акажон ман мактабга психолог этиб тайинландим йиллик иш режасини амалга ошириш учун манбаларни каердан олсам булади


Ироқда рўй берган портлашлару қуролли ҳужумлар оқибатида душанба куни 55 одам ҳалок бўлган.\n07 июл 2022, Тошкент вақти: 01:17\nХабарларга кўра, ҳужумларнинг аксари Бағдод ташқарисида содир этилган. Бағдод шаҳрининг ўзида эса қийноқ белгилари билан 30 одамнинг жасади топилган. Шаҳар жанубида ироқлик ҳарбий ҳизматчилар 45 кишини тўхтатиб, улар ёнларида бўлган қурол ва портлатгичларни қўлга туширганлар. Айни пайтда душанба куни АҚШ ҳарбий қўшинларининг қўшимча контингенти Ироққа етиб келган. Бу Вашингтоннинг Ироқ бўйича эълон этган янги стратегияси доирасида амалга ошмоқда. Ўтган хафта АҚШ президенти Жорж Буш Ироққа қўшимча 21 минг 500 аскар юборишини билдирган эди. Аммо АҚШ генерали Жорж Кейси Ироққа қанча ҳарбий келганини аниқ айтмади. Унга кўра, Бағдодга қўшимча ҳарбий кучнинг жойлаштирилиши тез фурсатда натижа бермасада, ёз фаслига бориб Ироқдаги вазиятнинг яхшиланишига умид қилиш мумкин.


30.06.2018 22:55 0 1832\nБемор нима учун шифохонага боради, албатта, дардига даво истаб. Норин туманининг Хўжаобод маҳалласи Обиҳаёт кўчаси 16-уйда яшовчи Гўзалхон Азизова қишлоқ врачлик пунктига отланганида бошида бу ерга бўзчининг мокисидек қатнаш азоби борлигини билмаган эди. Яхшиямки Республика ишчи гуруҳи шу кунларда Норинга бориб қолди, акс ҳолда...\nЮрак хасталиги ва камқонликдан азият чекаётган Гўзалхон Азизова «Хўжаобод» МФЙ ҳудудидаги ҚВП мудири Турғуной Тўйчиевага ётиб даволаниш учун мурожаат қилади. Мудир эса мужмал жавоб бериб, касаллик варақасини ҳам топиб бера олмайди. Вазият таранг бўлганидан кейингина янги анкета очиб, аёлни тўппа-тўғри туман тиббиёт бирлашмасига жўнатиб юборади. Тумандагилар эса яшаш жойингиздаги ҚВПдан касаллик тарихи ва шифокор хулосаси ёзилган бир парча қоғозни олиб келмасангиз бўлмайди деб Г.Азизовани ортига қайтариб юборишади.\nҚВП мудирининг навбатдаги қилиғи ҳаммасидан ошиб тушди: у беморга «ошқозонини даволатиш керак» деган ташхисни осмондан олиб маълумот ёзиб беради... Буни қандай тушуниш керак: ўз касбига хиёнатми ё инсон қадри шунчалик паст бўлдими?\nЭнг ачинарлиси, Г.Азизова ҚВП мудирининг фол очган каби ёзиб берган йўлланмасини туман марказидаги кўп тармоқли шифохона шифокорлари билан учрашганда кўрсатаётиб, асл касаллигини бот-бот такрорлашига қарамай, унинг қўлига Наманган вилоят марказий шифохонасининг гастроэнтерология бўлимига йўлланмани тутқазишади. У ерда эса нотўғри ташхис билан борган бечора аёлни ортига қайтариб юборишади. Қизиқ, қишлоқ врачининг ташхиси етарли бўлса, тумандагилар нима қилиб ўтиришибди? Йўлланманинг тагига имзо қўйишда Норин туман тиббиёт бирлашмаси бош врачи вазифасини бажарувчи К.Турсуновнинг хаёли қаерда бўлган экан? Инсон, аёл саломатлиги, тақдирига бу даражада эътиборсизликни нима деб аташ мумкин? Таърифга тил ожиз.\nНе ажабки, «Наманганча марафон» ишчи гуруҳ борганидан кейин ҳам давом этди. Шу куннинг ўзида зудлик билан тез ёрдам машинасини чақириш ва Гўзалхон Азизовага керакли ёрдам кўрсатиш топширилган ҚВП мудири Турғуной Тўйчиева аёлнинг дардига ҳам, ишчи гуруҳига ҳам беписандлигини билдириб қўйди: на тез ёрдам машинаси, на шифокор келди. Балки шуниси маъқулдир...\nҲа, кам таъминланган бўлсанг, касал бўлма экан-да деган Гўзалхон шу ерда ҳақ бўлиб чиқди...\nАлбатта, ишчи гуруҳи Гўзалхон Азизованинг даволаниши учун керак бўлган йўлланма ва бошқа муаммоларини ҳал қилиб берди. Умид қиламизки, у тезроқ соғайиб оиласи бағрига қайтади.\nЎз вазифасига совуққонлик билан қараганларга чоралар кўрилди: туман тиббиёт бирлашмаси бош шифокори лавозимидан олинди, Турғуной Тўйчиева эса масала ўрганилган куни ишдан бўшатилганди.\nшифохона Норин тумани Гўзалхон Азизова


Хуршид Тожибоев қозоғистонлик Берик Абдурахмоновдан реванш олмоқчи\n20:14 / 18.09.2015\n19 сентябрь куни "Ўзбекистон" спорт мажмуасида АРВ турнирининг биринчи босқич титул жанги ўтказилади.\nУшбу бокс кечаси Ўзбекистон бокс федерацияси, Ўзбекистон республикаси Маданият ва спорт ишлари вазирлиги, Ўзбекистон МОҚ ва халқаро ҳаваскорлар бокс ассоциацияси (АИБА) билан ҳамкорликда ташкил этилмоқда.\nТошкент шаҳри АРВ турнирига учинчи марта мезбонлик қилмоқда.\nТурнирнинг иккинчи босқич 2-жангида Хуршид Тожибоев ҳакамларнинг бир овоздан берган овозига кўра, россиялик Дмиртий Полянскини мағлуб этиб, Олимпиада лицензиясига эга бўлган эди. Бундан олдин эса ирландиялик Дэвид Жойс таслим этилган.\nШанба куни Хуршид Тожибоев 60 кг. вазн тоифасида APB чемпиони Берик Абдрахмоновга қарши рингга чиқади.


“Бирлик”чи қирғиз мухолифати ҳаракатларини қўллаб-қувватламади\nЎзбекистоннинг Қирғизистон билан чегарадош вилоятларида фаолият кўрсатаётган мухолифатдаги партиялар аъзолари ва инсон ҳуқуқлари ҳимоячилари қўшни давлатдаги воқеаларга турлича баҳо бермоқда.\nДемократик ташаббуслар марказининг Андижон вилояти бўлими раҳбари Дилшод Тиллахўжаевнинг сўзларига қараганда, Қирғизистондаги ҳозирги воқеалар Президент Асқар Акаевнинг демократия йўлидан чекиниши оқибатидир.\nАндижон вилоятининг Марҳамат туманидаги 40-ихтисослашган мактаб ўқитувчиси Мусажон Бобожонов Қирғизистондаги мактабда ҳам дарс беради. Шунинг учун у қўшни давлатда ўтказилган парламент сайловини бевосита кузатишга муваффақ бўлган.\nМ.Бобожоновнинг таъкидлашича, бу сайловда қонунбузарликлар яққол кўриниб турган. Овоз сотиб олиш очиқдан-очиқ амалга оширилган. Бу каби ғирромликлар эса мухолифатни жунбушга келтирган.\n“Бирлик халқ ҳаракати” партияси Андижон вилояти бўлими раҳбари Акбаржон Орипов қирғиз мухолифатининг хатти-ҳаракатларини қўллаб-қувватламаслигини билдирди.\n“Улар ўзларининг қонунни бузиши билан Ўзбекистондаги мухолифатнинг ҳаракатига анча путур етказиши мумкин. Қирғиз мухолифатчиларининг тўғридан-тўғри зўравонликка йўл қўяётганини нотўғри ҳисоблайман”, - деди А.Орипов.\nНамангандаги “Ҳимоя гуруҳи” инсон ҳуқуқлари ташкилоти раҳбари Собитхон Устабоев Қирғизистондаги воқеалар яқин-атрофдаги ташқи кучлар томонидан уюштирилаётганига ишонишини таъкидлади.\nУнинг айтишича, бу кучлар Марказий Осиёда мухолифатга йўл очиб берилса, зўравонликлар юзага келишига жаҳон жамоатчилигини ишонтиришга уринмоқда.\n“Бирлик” партиясининг наманганлик аъзоси Олимжон Юнусовнинг фикрича, Қирғизистондаги воқеалар Ўзбекистонга ҳеч қандай таъсир кўрсатмайди. Зеро, қирғиз халқининг демократия йўлида 15 йиллик тажрибаси бор. Бу мамлакатда ҳар 100 минг аҳолига битта партия тўғри келади. Ўзбекистонда эса ҳар беш миллион кишига битта расмий партия тўғри келади. Улар ҳам қўғирчоқ партиялар. Қолаверса, шахс, матбуот эркинликлари масаласида ҳам Ўзбекистон Қирғизистондан жуда орқада қолган. Шунга асосланиб, қўшни давлатдаги воқеалар Ўзбекистонга таъсир этмайди, деган хулосага келиш мумкин.


Фуқаролиги йўқ шахснинг паспорт ёки ҳаракатланиш ҳужжатини олиши\n1232 марта ўқилди\nЎзбекистон Республикасида яшаш гувоҳномаси қуйидагиларга берилади.\nЖисмоний шахснинг шахсий идентификация рақамини олиш учун жисмоний шахс яшаш жойидаги ички ишлар органларининг миграция ва фуқароликни расмийлаштириш бўлимига ёки вақтинча консуллик рўйхатида турган жойдаги дипломатик муассасалардан мурожаат қилиши керак.\nДоимий яшашга рухсатнома олиш учун тақдим этиладиган ҳужжатлар\nбелгиланган шакл бўйича 2 нусхада ариза — сўровномалар;\nаризачи доимий яшаш ниятида бўлган қариндошлари (танишлари) нинг аризачи илтимосига ўз муносабатлари тўғрисида нотариат томонидан тасдиқланган аризалари, шунингдек қариндошлар (танишлар)нинг уй-жойга эгалик ҳуқуқини ва унда яшовчи шахслар сонини тасдиқловчи ҳужжатлар;\nникоҳ тўғрисидаги, боланинг туғилганлик ҳақидаги ҳужжатларнинг нотариат томонидан тасдиқланган нусхалари;\nдавлат божи тўланганлиги тўғрисида квитанция;\nкатталиги 35х45 миллиметрли 2 та фотосурат.\nХорижий шахслар учун яшаш гувоҳномаси 5 йил муддатга берилади, аммо хорижий давлат паспортининг амал қилиш муддатидан ошмаслиги керак, 60 ёшга тўлганда эса — хорижий давлат паспорти амал қиладиган бутун муддатга берилади.\nФуқаролиги бўлмаган шахсларга яшаш гувоҳномаси 5 йил муддатга, 60 ёшга тўлганда эса муддатсиз берилади.\nЯшаш гувоҳномаси қуйидаги ҳолларда алмаштирилади\nфамилияси, исми, отасининг исми ўзгарганида;\nмиллатини, туғилган йилини ўзгартирганда;\nёзувлардаги чалкашлик аниқланганда;\nалоҳида белгилар учун мўлжалланган варақлар тўлганда;\nамал қилиш муддати тугаганда;\nфойдаланишга яроқсиз ҳолга келганда.\nЎзбекистон Республикаси ҳудудида доимий яшашга рухсат бериш тўғрисидаги ҳужжатларни ваколатли органларнинг ҳар бирида кўриб чиқиш муддати 1 ойдан ошмаслиги керак.\nХорижий шахс ва фуқаролиги бўлмаган шахс учун яшаш гувоҳномалари, шунингдек фуқаролиги бўлмаган шахс гувоҳномаси қуйидаги ҳолларда ўз кучини йўқотади.\nфуқаролиги бўлмаган шахс\nЎзбекистон Республикасининг "Ўзбекистон Республикасининг фуқаролиги тўғрисида” қонуни\nЎзбекистон Республикасининг "Давлат божи тўғрисида"ги қонуни\nЎзбекистон Республикаси Президентининг "Ўзбекистон Республикасида паспорт тизимини такомиллаштиришга доир қўшимча чора-тадбирлар тўғрисида"ги Фармони\nЎзбекистон Республикаси Вазирлар Маҳкамасининг қарори. 49-сон. 30.01.2020 й.


Қандай инсон эканлигингизни текширинг | Тадқиқ сони\nТИЛИДА ЎҚИШ адангме аймара албан амхар арабча аргентина имо-ишора арман африкаанс болгар бразилия имо-ишора ваиунаики валяйта венгер венда вьетнам га грек гренланд грузин гуарани дат зулу иврит игбо илоки инглиз индонез исланд испан итальян итальян имо-ишора йоруба каталан квангали кечуа (Аякучо) кечуа (Боливия) кикуйю киньяруанда кирунди колумбия имо-ишора корейс коса креол (Гаити) куаньяма кхмер латиш лингала литва луо малагаси малайя мальта мексикан имо-ишора ндебеле ндонга немис непал нзема нидерланд норвег озарбайжон озарбайжон (кирилл ёзувида) оромо пангасинан поляк португал румин рус самар-лейте свати себуан сепеди серб серб (лотин ёзувида) сесото (Лесото) сингал словак словен сранан-тонго суахили тагал таити тай тви тиграй тсвана тсонга турк украин фин француз хилигайнон хитой (путунхуа, анъанавий) хитой (путунхуа, соддалаштирилган) хорват чех чичева швед шона эве эстон эфик япон ўзбекча қирғиз қозоқ\nСизлар муқаддас феъл-атворли ҳамда художўй бўлишингиз нақадар муҳим. 2 БУТР. 3:11\nХудонинг розилигини олиш учун қандай инсон бўлишимиз лозим?\nШайтон одамларни қандай алдамоқда?\nЯҳова билан муносабатларингизни қандай ҳимоя қилсангиз бўлади?\n1, 2. Худонинг розилигини олиш учун қандай инсон бўлишимиз лозим?\nОДАМЛАР биз ҳақда қандай фикрда эканлиги билан қизиқишнинг ёмон жойи йўқ. Аммо масиҳий бўлганимиз учун Яҳова шахсан биз ҳақда қандай фикрда эканлиги бизни кўпроқ қизиқтириши керак. Устига устак У коинотдаги энг улуғ Шахс ва Унда «ҳаётнинг булоғи» бор (Заб. 35:10).\n2 Ҳаворий Бутрус Яҳованинг назарида қандай инсон эканлигимизни таъкидлаётиб, бизни «муқаддас феъл-атворли ҳамда художўй бўлишга» ундамоқда (2 Бутрус 3:11 ни ўқинг). Худонинг розилигини олиш учун «феъл-атворимиз» муқаддас бўлиши лозим. Бу, ахлоқан, ақлан ва маънан пок бўлишни англатади. Боз устига, Худога бўлган севги ва чуқур эҳтиром, бизни «художўй» бўлишга ундаши керак. Унинг розилигини излаётганимиз нафақат юриш-туришимизда, балки шахсиятимизда ҳам намоён бўлиши муҳим. Яҳова юракни синовчи Худо экан, демак юриш-туришимиз муқаддасми ёки йўқми ҳамда Унга садоқатли ёки садоқатсиз эканлигимизни У аниқ билади (1 Сол. 29:17).\n3. Аллоҳ билан муносабатларимиз борасида қандай саволлар юзага келмоқда?\n3 Душманимиз Иблис Шайтон Худонинг марҳаматини изламаслигимизни истайди. У қўлидан келганча Яҳова билан муносабатларимизни барбод қилишга ҳаракат қилади. Шайтон ҳеч иккиланмасдан ёлғон ва ҳийла ишлатиб бизни васвасага солади ва шу йўсин Худодан узоқлаштирмоқчи бўлади (Юҳан. 8:44; 2 Кор. 11:13–15). Шундай экан ўзимиздан: «Шайтон қандай қилиб одамларни алдаяпти? Яҳова билан муносабатларимни қандай асраб қолсам бўлади?» — деб сўрасак оқилона бўлади.\nШАЙТОН ҚАНДАЙ ҚИЛИБ ОДАМЛАРНИ АЛДАЯПТИ?\n4. Худо билан дўстлигимизни барбод қилиш учун, Шайтон нимани нишонга олган ва нега?\n4 Исонинг шогирди Ёқуб шундай деб ёзган: «Ҳар ким ўз эҳтиросига берилиб, алданиб синовга дучор бўлади. Сўнгра эҳтирос ҳомиладор бўлиб, гуноҳни туғади. Гуноҳ эса охир-оқибат ўлимга олиб келади» (Ёқб. 1:14, 15). Худо билан дўстлигимизни барбод қилиш мақсадида, Шайтон юрагимизни, яъни ниятлар манбаини нишонга олган.\n5, 6. а) Шайтон қай йўсин юрагимизни нишонга олган? б) Юракдаги ниятларни бузиш мақсадида Шайтон қандай тузоқлардан фойдаланмоқда ва уларни қўллашда у қандай тажрибага эга?\n5 Қай йўсин Шайтон юрагимизни нишонга олиши мумкин? Муқаддас Китобда шундай сўзларни ўқиймиз: «Бутун дунё... ёвуз Шайтоннинг ҳукмидадир» (1 Юҳан. 5:19). Шайтон бу дунёдаги нарсалардан қурол сифатида фойдаланади (1 Юҳанно 2:15, 16 ни ўқинг). Мана минг йиллардирки, Иблис ўзи яратган дунёсидан одамларни алдаш учун фойдаланиб келмоқда. Биз ҳам бу дунёда яшаётган эканмиз, Шайтоннинг ҳийла-найрангларидан эҳтиёт бўлишимиз зарур (Юҳан. 17:15).\n6 Шайтон юракдаги ниятларни бузишга қаратилган усуллардан фойдаланади. Ҳаворий Юҳанно, Шайтон қўллаётган учта тузоқни санаб ўтган. Булар қуйидагилардир: 1) «тана нафси», 2) «ҳирсли кўзлар» ва 3) «ўз мол-мулки билан мақтаниш». Исо саҳрода бўлганида, Шайтон уни васвасага солиш мақсадида ана шу усуллардан фойдаланган. Бу тузоқларни кўп йиллар давомида қўллаб, Шайтон катта тажриба орттирган. Бугунги кунда ҳам у ҳар бир шахснинг камчиликларини эътиборга олиб, ушбу тузоқлардан самарали фойдаланиб келмоқда. Бу масалада ўзимизни ҳимоялаш учун чоралар кўришдан олдин, келинг, Шайтон муайян тузоқларни Момоҳавога қўллаганда қандай қилиб муваффақият қозонганини, аммо Худонинг ўғлига нисбатан қўллаганида мағлубиятга учраганини кўриб чиқайлик.\n«Тана нафси» Момоҳавонинг гуноҳ қилишига сабабчи бўлган (7- хатбошига қ.)\n7 Инсон ўз танасини озиқлантириш учун озиқ-овқатга эҳтиёж сезиши табиий. Яратувчимиз ерни тўкин-сочин озиқ-овқат етиштириб бериш ниятида яратган. Аммо Шайтон озиқ-овқатга бўлган табиий эҳтиёжимизни Худонинг иродасини бузиб бўлса-да қондиришга ундайди. Масалан, Момоҳаво билан бўлган вазиятда у бунга қандай эришганини кўриб чиқайлик (Ибтидо 3:1–6 ни ўқинг). Шайтон Момоҳавога «яхшилик билан ёмонликни билиш дарахти»дан ейиш ўлимга олиб келмаслигини, аксинча Худо каби бўлишини айтган (Ибт. 2:9). Шу тариқа Иблис яшаш учун Худога итоатли бўлишнинг кераги йўқ деган фикрни Момоҳавога сингдиришни бошлаган. Ахир бу ғирт ёлғон эмасми?! Момоҳавонинг ҳаёлини бу фикр чулғаб олган эди. У танлов олдида турган эди: бу фикрдан воз кечиши ёки воз кечмай, мевани ейиш истагини кучайтириши мумкин эди. Гарчи боғдаги барча мевалардан ейиш унга рухсат берилган бўлса-да, у Шайтон таклиф қилган боғнинг ўртасидаги дарахт ҳақида ўйлашни танлади. Шундай қилиб у, «дарахтнинг мевасидан олиб еди». Шайтон эса ниятига эришди: у Момоҳавода Яратувчи тақиқлаб қўйган нарсага эга бўлиш истагини уйғотди.\nИсо ҳеч нарса уни чалғитишига йўл қўймаган (8- хатбоши қ.)\n8. «Тана нафсидан» фойдаланиб, Шайтон қай йўсин Исони васвасага солмоқчи бўлган ва нега унинг бу ҳаракатлари пучга чиққан?\n8 Шайтон худди шу тузоқлардан фойдаланиб, Исони васвасага солмоқчи бўлган. Исо саҳрода 40 кун ва 40 кеча рўза тутганидан кейин, Шайтон овқат ейиш истагини уйғотиш билан уни тузоққа туширмоқчи бўлди. Иблис шундай деди: «Агар сен Худонинг ўғли бўлсанг, мана бу тошларга буюр, улар нонга айлансин» (Луқо 4:1–3). Исо танлов олдида турган: у қорнини тўйғазиш учун қўлидаги мўъжизавий қудратдан фойдаланмаслиги ёки фойдаланиши мумкин эди. Исо бу қудратни ўз манфаати йўлида қўллаш нотўғри эканлигини яхши тушунарди. Оч бўлишига қарамай, у Яҳова билан муносабатларини овқатга бўлган эҳтиёждан устун қўйган эди. Исо шундай жавоб қайтарган: «Муқаддас Ёзувларда: “Одам фақат нон билан эмас, балки Яҳованинг оғзидан чиққан ҳар бир сўз билан яшайди”,— деб айтилган» (Мат. 4:4).\n9. «Ҳирсли кўзлар» деганини қандай тушунса бўлади ва Шайтон бу истакдан фойдаланиб қандай қилиб Момоҳавони васвасага солган?\n9 Юҳанно шунингдек, Шайтоннинг яна бир тузоғи «ҳирсли кўзлар» ҳақида эслатиб ўтган. Киши бирон нарсага шунчаки қараса ҳам, унда ўша нарсага эга бўлиш истаги уйғониши мумкин. Момоҳавонинг мисолида Шайтон бундай истакдан қандай фойдаланганини кўрсак бўлади. У «кўзларингиз очилиб» кетади деб айтган эди. Момоҳаво тақиқланган мевага қарайвергани сайин, унда шу мевадан татиб кўриш истаги кучайиб борган. Оқибатда, Момоҳавонинг назарида бу дарахтнинг «мевалари жуда ейишли» бўлиб кўринган.\n10. Шайтон «ҳирсли кўзлар»дан фойдаланиб қандай қилиб Исони васвасага солмоқчи бўлди?\n10 Исо ҳақида нима десак бўлади? Иблис Исога «бир лаҳзада дунёнинг барча шоҳликларини кўрсатди-да, шундай деди: “Бу шоҳликларнинг устидан бутун ҳокимиятни ва уларнинг ҳашаматини сенга бераман”» (Луқо 4:5, 6). Исо бир лаҳзада кўрсатилган бу барча шоҳликларни том маънодаги кўзлари билан кўра олмас эди. Чунки бу ваҳий эди. Аммо Шайтон барча шоҳликларнинг «ҳашаматини» Исога кўрсатиб, уни васвасага солмоқчи бўлган. Шайтон уялмай-нетмай, шундай деб таклиф қилган: «Менга сажда қилсанг, буларнинг барчаси сеники бўлади» (Луқо 4:7). Лекин Исо ҳеч қачон Шайтон каби шахс бўлишни истамаган. Шунинг учун у ўша заҳотиёқ шундай жавоб қайтарган: «Муқаддас Ёзувларда: “Тангринг Яҳовага сажда қил ва фақат Унга муқаддас хизматни адо эт”,— дейилган» (Луқо 4:8).\n«ЎЗ МОЛ-МУЛКИ БИЛАН МАҚТАНИШ»\n11. Момоҳаво қандай қилиб Шайтон томонидан алданди?\n11 Дунёдаги нарсаларни санаб ўтаётиб, Юҳанно шунингдек «ўз мол-мулки билан мақтаниш»ни ҳам тилга олган. Одамато билан Момоҳаво ер юзида яшаган биринчи инсонлар бўлгани учун, улар ҳеч кимнинг олдида «ўз мол-мулки билан мақтана» олмасди. Аммо улар мағрурликни намоён этишган. Шайтон Момоҳавога, Худо сендан ажойиб бир нарсани яширмоқчи, деб уни васвасага солган. Шайтон, агар Момоҳаво «яхшилик ва ёмонликни билиш дарахти»нинг мевасидан татиб кўрса, «кўзлари очилиб», «яхши ва ёмон нарсаларни биладиган» бўлишини ва «Худога ўхшаб қолишини» айтган (Ибт. 2:17; 3:5). Бу сўзлари билан Шайтон Момоҳавога Яҳовадан мустақил бўлиб яшашни таклиф қилган эди. Кўриниб турганидек, Момоҳавонинг ёлғонга ишонишига айнан мағрурлик сабабчи бўлган. Шундай қилиб у, тақиқланган мевани есам ўлмайман деган хулосага келган. У қанчалик адашган эди-я!\n12. Шайтон қандай қилиб Исони васвасага солишга уринган ва Исо унга қандай жавоб берган?\n12 Момоҳаводан фарқли равишда Исо итоаткорликни намоён этиб, ажойиб ўрнак кўрсатди! Шайтон Исони одамларда таассурот қолдирадиган биронта иш қилишга ва бу билан Худони синашга ундаган. Аммо Исо бундай йўл тутишни қатъиян рад этган, чунки бу мағрурлик белгиси бўларди! Шу боис, Исо унга жавобан аниқ ва равшан қилиб: «“Тангринг Яҳовани синама”,— деб ёзилган жойи ҳам бор»,— деган (Луқо 4:9–12 ни ўқинг).\nЯҲОВА БИЛАН МУНОСАБАТИМИЗНИ ҚАНДАЙ АСРАШИМИЗ МУМКИН?\n13 Бугунги кунда Шайтон Момоҳаво ва Исога қўллаган тузоқлардан фойдаланмоқда. Шайтон, одамларда «тана нафси»ни уйғотиб, уларни ахлоқсизлик қилишга ва ейиш-ичишда меъёрни билмасликка ундайди. У «ҳирсли кўзлар»дан фойдаланиб, одамларни айниқса интернет орқали порнографияни томоша қилишга ундайди. «Ўз мол-мулки билан мақтаниш»га мойил бўлганларга эса, бойлик тўплаш, ҳокимиятга эга бўлиш ва машҳурлик васвасасига қарши туриш жуда қийин кечади!\nМана шундай вазиятларда Муқаддас Китобдаги қандай меъёрларни қўллаган бўлардингиз? (13-, 14- хатбошиларига қ.)\n13, 14. Шайтон бугунги кунда тузоқлардан қандай фойдаланаётганини тушунтириб беринг.\n14 Шайтон балиқчи сингари бу дунёдаги «нарсалар»дан хўрак тариқасида фойдаланади. Балиқ ейишли хўракни кўради-ю, аммо хўрак қармоққа илинганини пайқамайди. Шайтон ҳам, кунлик эҳтиёжларни қондиришдек табиий истакдан, Худонинг қонунини бузиб бўлса-да эришишга ундайди. Бундай ҳийла-найранглар, бизда истаклар пайдо бўлишига ва юракдаги ниятларни бузишга қаратилган. Шайтон бу истаклар орқали, кунлик эҳтиёжларимизни қондириш ва фаровон ҳаёт кечириш, Худонинг иродасини бажаришдан муҳимроқ эканлигида бизни ишонтирмоқчи бўлади. Хўш, бизга келганда, унинг бу ҳийласи иш берармикин?\n15. Васвасага қарши турган Исодан қандай ўрнак олишимиз мумкин?\n15 Момоҳаво Шайтоннинг васвасасига берилган, Исо эса қатъият ила буни рад этган. Ҳар сафар у: «Муқаддас Ёзувларда...» ёки «... деб ёзилган жойи ҳам бор»,— дея жавоб берган. Агар биз Муқаддас Китобни қунт ила тадқиқ қилсак, ундан моҳирона фойдалана оламиз ҳамда васвасаларга дуч келганда керакли оятни эслаб, фикрлаш тарзимизни соғлом сақлай оламиз (Заб. 1:1, 2). Муқаддас Китобдаги садоқатли хизматчиларнинг мисолларини ёдда тутиш, уларга тақлид қилишимизга кўмаклашади (Рим. 15:4). Яҳовага нисбатан чуқур эҳтиром, У севган нарсаларни севиш ва У нафратланган нарсалардан нафратланиш, бизга ҳимоя сифатида хизмат қилади (Заб. 96:10).\n16, 17. «Ақлимизни ишга солиш», шахсиятимиз шаклланишида қандай ўринни эгаллайди?\n16 Ҳаворий Павлус, бизни бу дунёнинг фикрлаш тарзи эмас, балки «ақлимизни ишга солиш» орқали Худонинг нуқтаи назарини шакллантиришга ундамоқда (Рим. 12:1, 2). Нима ҳақда фикр юритаётганимизни қаттиқ назорат қилиш муҳимлигини таъкидлаётиб, Павлус шундай деган: «Биз Аллоҳ тўғрисидаги билимга қарши кўтарилаётган турли тўсиқ ва ғояларни қулатяпмиз. Ҳар қандай фикрни забт этиб, уни Масиҳга бўйсундиряпмиз» (2 Кор. 10:5). Бизнинг фикрлаш тарзимиз қандай инсон бўлиб шаклланишимизга кучли таъсир қилади. Шундай экан, ижобий нарсалар «ҳақида фикр юритайлик» (Филип. 4:8).\n17 Агар муқаддас бўлишни хоҳласак, салбий фикр ва истакларни рад этишимиз керак. Биз Яҳовани «чин юракдан» севишимиз зарур (1 Тим. 1:5). Аммо юрагимиз жуда айёр ва эҳтимол, бу дунёдаги «нарсалар» бизга қанчалик кучли таъсир қилаётганини ҳатто охиригача тушунмаётгандирмиз (Ерм. 17:9). Шу сабабли, Павлуснинг қуйидаги маслаҳатига амал қилайлик: «Имондамисизлар ёки йўқми, ўзингизни синаб, қандай инсон эканингизни текшириб туринглар». Муқаддас Китобни тадқиқ қилаётиб, ўзимиздан шундай деб сўрайлик: «Менинг фикрлаш тарзим ва истакларим Худога маъқул келяптими?» (2 Кор. 13:5).\n18, 19. Нега тиришқоқлик билан Яҳовага маъқул келадиган шахс бўлишга интилишимиз лозим?\n18 Юҳаннонинг илоҳий илҳом билан ёзган қуйидаги сўзларини ёдда тутиш, дунёдаги нарсаларга қарши туришимизга ёрдам беради: «Дунё ҳам, унинг нафси ҳам ўтиб кетади, Худонинг иродасини бажараётган киши эса абадий яшайди» (1 Юҳан. 2:17). Шайтоннинг дунёси боқий ва ҳақиқий бўлиб туюлади. Лекин бир кун келиб, унинг дунёси йўқ бўлиб кетади. Шайтоннинг дунёсида ҳеч нарса барқарор эмас. Шуни ёдда тутиш, унинг тузоқларига тушмаслигимизга ёрдам беради.\n19 Ҳаворий Бутрус: «Яҳованинг куни келишини кутиб, уни эсингизда сақланглар. Ўшанда осмон ёниб йўқ бўлади, қолган нарсалар эса қизиб, эриб кетади!» — деб бизни чорлаган. Бу сўзларни айтишдан олдин, Бутрус Худонинг назарида қандай инсон бўлишимиз муҳимлигини таъкидлаб ўтган (2 Бутр. 3:12). Тез орада бу кун келади ва шунда Яҳова Таоло, Шайтон дунёсини бутунлай йўқ қилиб ташлайди. Лекин бу вақт келгунча, Шайтон дунёдаги «нарсалар»дан фойдаланиб, Момоҳаво билан Исони васвасага солгандай, бизни ҳам васвасага солади. Биз Момоҳавога ўхшаб, нафсимизни қондириш ҳақда ўйлашни истамаймиз. Ахир бундай йўл тутиш, Шайтонни худо деб тан олиш билан баробар-ку! Аксинча, биз Исога ўхшаб, ҳар қандай васвасаларга — ҳатто улар қанчалик ёқимли ва қизиқарли бўлиб туюлмасин қарши турамиз. Келинг, ҳар биримиз тиришқоқлик билан Яҳовага маъқул келадиган шахс бўлишга интилайлик.


Транспорт вазирлиги авиачипта нархи нимага боғлиқ эканини айтди - 26.11.2019, Sputnik Ўзбекистон\nТранспорт вазирлиги айтишига қараганда авиачипталар қимматлигига асосан керосиннинг қимматлиги сабабчи экан. 26.11.2019, Sputnik Ўзбекистон\nТранспорт вазирлиги айтишига қараганда авиачипталар қимматлигига асосан керосиннинг қимматлиги сабабчи экан.\nТОШКЕНТ, 26 ноя – Sputnik. Ўзбекистон Транспорт вазирлиги мутахассислари Миллий авиакомпания чипталари нархи қандай омилларга боғлиқ эканини айтиб берди, ЎзА хабарига асосан.\n"Авиачипталар нархининг 30-40 % керосин билан боғлиқ. Бизда у етарлича бўлмагани учун хориждан қиммат нархларда сотиб олинади. Чет элдан келган самолётларга керосиннинг бир тоннаси 1200 доллардан сотилар эди. Бугунги кунда янги тизимга кўра “Uzbekistan Airways” компанияси ўзи учун керосинни сотиб олмоқда", – дейди Ҳаво транспортини ривожлантириш департаменти бошлиғи Улуғбек Бектошев. –\nШунингдек Ўзбекистон ҳаво йўлларида чипталар нархини тушириш учун Ўзбекистон Ҳаво кодексига ўзгартириш киритиш кераклиги қайд этилди. Ушбу ўзгришлар қонунийлаштирилса – багажи бўлмаган ва овқатланмайдиган йўловчилар учун йўлкира ҳақи - 20 % пасайтирилиши мумкин бўлар экан.\nЭслатиб ўтамиз, 2018 йил 27 ноябрда имзоланган президент қарорига кўра, Ўзбекистон фуқаро авиацияси бир неча ташкилотларга бўлинган эди. Хусусан “Uzbekistan Airways” ва “Uzbekistan Airports” АЖ ва бошқалар.\nУшбу ўзгаришлардан сўнг бугунги кунда Ўзбекистонд ҳудудидаги 11 та халқаро аэропортда хорижий авиакомпаниялар учун керосин сотиш хизмати йўлга қўйилган. Чет эл авиакомпанияларига керосин янги, арзонлаштирилган нархда сотилмоқда, 890 доллар атрофида.


18:33 / 02.01.2019 1413 pdf Ўқиш режими + -\nОиша онамиз розияллоҳу анҳо ўта сахий зот эдилар. У кишининг сахийликлари Аллоҳ таолонинг розилиги учун ўзларида бор молу дунёни чин дилдан, савоб умидида сарфлашдан иборат эди.\nИмом Бухорий «Ал-адабул Муфрад» китобида Абдуллоҳ ибн Зубайр розияллоҳу анҳудан ривоят қиладилар:\n«Оиша ва Асмо розияллоҳу анҳумога ўхшаш сахий аёлларни кўрмадим. Икковининг сахийлиги бир-бирига ўхшамас эди. Оиша нарсаларни тўплаб-тўплаб, кейин тақсимлаб берар эди. Асмо бўлса, эртанги кун учун бирор нарсани олиб қолмас эди».\n«Инфоқ қилган нарсангдан бир дирҳамига гўшт сотиб олиб, ифторлик қилсанг бўлмасмиди?» дедим.\n«Аввалроқ ёдимга солганингда, қилсам бўлар эди», деди».\n«Оиша розияллоҳу анҳонинг етмиш мингни тақсимлаб берганини кўрдим. Ҳолбуки, ўзининг кўйлагининг ёқаси ямоқ эди».\nИмом Бухорий, Муслим ва бошқалар Оиша розияллоҳу анҳодан ривоят қиладилар:\n«Агар аҳлинг хоҳласа, уларга уни бир мартада, бир йўла санаб бераман. Сени озод қиламан, аммо вало менга бўлади», дедим.\nБас, у бориб, аҳлига буни зикр қилган эди, улар вало ўзларидан бошқага бўлишидан бош тортишди. У олдимга келиб, бўлган нарсани зикр қилди, мен ёқтирмадим. Шунда у:\nБас, Расулуллоҳ соллаллоҳу алайҳи васаллам эшитиб, мендан сўрадилар. Мен у зотга хабар бердим. У зот:\n«Уни сотиб ол! Уни озод қил! Уларга валони шарт қил. Албатта, вало озод қилганникидир!» дедилар.\nБас, шундай қилдим. Сўнг Расулуллоҳ соллаллоҳу алайҳи васаллам кечки пайт хутба қилдилар. Аллоҳга муносиб ҳамду сано айтдилар. Сўнгра:\n«Аммо баъд: Одамларга нима бўлди, Аллоҳнинг Китобида йўқ шартларни қўядилар. Аллоҳнинг Китобида бўлмаган ҳар бир шарт, агар у юзта шарт бўлса ҳам, ботилдир. Аллоҳнинг Китоби ҳақлидир! Аллоҳнинг шарти ишончлидир!» дедилар».\n«Бас, у озод қилинди. Унинг эри қул эди, Расулуллоҳ соллаллоҳу алайҳи васаллам ихтиёрни унинг ўзига берди. У ўзини танлади (эридан ажраган ҳисоблади). Агар у (эр) ҳур бўлганида, у(Барийра)га ихтиёрни бермас эдилар», дейилган.\nБарийра розияллоҳу анҳо ўз хожаси билан тўққиз увқия тиллани ҳар йили бир увқиядан бериб, тўққиз йилда адо этиб, озод бўлишга мукотаба қилди.\nТасаввур қилиш учун бир увқия тилла 36,44 грамм эканини ҳам билиб қўйсак, яхши бўлади.\nБарийра розияллоҳу анҳонинг Оиша онамиз билан танишликлари бор эди. Шунинг учун бу ишда у кишидан ёрдам сўрадилар.\nОиша онамиз Барийра розияллоҳу анҳо сўраган ёрдамдан кўра бир неча марта яхши таклифни қилдилар: ишни тўққиз йилга чўзиб юрмасдан, бир йўла тўққиз увқия тиллани санаб бериб, Барийрани тезроқ озод қиладилар. Аммо, бунинг учун бир шарт қўйдилар: Барийра розияллоҳу анҳонинг валолари – мерослари Оиша онамизга бўлади.\nАлбатта, Барийра розияллоҳу анҳо бу таклифдан хурсанд бўлди ва хожаларига, ўзларининг таъбирлари билан айтганда, «аҳлларига» бориб, бу гапни айтдилар. Улар эса «Вало бизга бўлмаса, бу таклифни ҳам, бошқа таклифни ҳам қабул қилмаймиз», дейишди.\nБу ҳодиса Исломда аёл кишиларнинг иқтисодий ва молу мулк эркинлиги қанчалик зўр йўлга қўйилганлигини кўрсатувчи далиллардан биридир. Исломда кўплаб қулларни озод қилган аёллар бўлган. Оиша онамиз ўшалардан биридирлар.\nОиша онамиз розияллоҳу анҳо ҳаммаси бўлиб, олтмиш еттита қулни озод этганлар.\nҲа, сахийликда Оиша онамиз розияллоҳу анҳога тенг келадиганлар кам эди.\n«Мўминларнинг онаси ўз замонлари аҳли ичида энг карамли зот эдилар. У кишининг сахийлиги ҳақидаги хабарлар кўп», деганлар.\n11:52 / 02.01.2019 1757\n20:00 / 02.01.2019 3254\n915 12:00 / 30.03.2019\n7822 14:40 / 09.04.2019\n2583 15:10 / 12.05.2019\n1408 13:30 / 25.12.2019


Филиппин президенти ўйинлар онлайн-бизнесини тақиқламоқчи\n14:39 / 22.12.2016\nФилиппин президенти Родриго Дутерте бутун мамлакат бўйлаб пул тикиб ўйналувчи онлайн-ўйинларни тақиқлаш ниятида эканини маълум қилди, деб хабар беради Рейтер агентлиги.\nАгентлик маълумотларига кўра, Дутертенинг баёноти 2017 йилга мўлжалланган мамлакат бюджетини муҳокама қилиш бўйича йиғилишда маълум қилинган. У илк бор жорий йилнинг августида бундай бизнесга бўлган салбий муносабатини билдирганди. Ўшанда фирмалардан бири ўйин фаолиятини ташкил этишга бўлган ҳуқуқдан маҳрум қилинди, деб хабар беради агентлик.\nФилиппиндаги ўйин бизнеси бутун Осиё бўйлаб хориж онлайн-компаниялар қизиқишига сабаб бўлувчи марказлардан биридир. Улар сўнгги ўн йил давомида кўплаб серверлар ўрнатиб, кўнгилочар- ўйин курортларига миллиардлаб доллар инвестиция киритишган.\nМай ойида сайланган Дутерте мамлакат бўйлаб гиёҳвандлик балосига йўлиққан, шунингдек бундай моддаларни тарқатган кишилар билан кенг қамровли кураш бошлади. Полиция маълумотларига кўра, Дутерте ҳукумат тепасига келгач, мамлакатда гиёҳванд модда савдоси билан алоқадор бўлган деярли 3 минг киши ўлдирилган.


Норбоева Бухородаги аёллар бандлиги билан ишлаш тизимини танқид қилди | Qalampir.uz\nНорбоева Бухородаги аёллар бандлиги билан ишлаш тизимини танқид қилди\nЖамият\t25 Август 19:46 3214\nБандлик ва меҳнатга кўмаклашиш вазирлигининг Бухоро вилояти бошқармаси директори аёллар дуч келадиган ишсизлик масалаларига умуман бефарқ қарайди. Вилоят бандлик тизимида муаммолар жуда кўп. Бу ҳақда Олий Мажлис Сенати раиси Танзила Норбоева бугун, 25 август куни Республика хотин-қизлар жамоатчилик кенгаши ҳамда Гендер тенгилиги масалалари бўйича комиссиянинг кенгайтирилган йиғилишда алоҳида таъкидлади.\n“Кеча мен хизмат сафари билан Бухоро вилоятига бориб келдим. У ерда қанчалик яхши ишлар қилинмасин, ўрта бўғимларда муаммо кўп. Aйниқса, бандлик тизимида. Бухоро вилояти бандлик бошқармаси бошлиғи аёлларнинг иш билан таъминланиш масласига умуман бефарқ қарайди. Aйрим туманларда ҳам шу аҳвол”, деди Танзила Норбоева.\nШунингдек, Сенат раиси ҳудудларда аёллар касбга ўқитилгандан сўнг, уларнинг қўлига сертификат бериш билан қутилинаётгани ва бандлик тизими хотин-қизларнинг иш билан таъминланишига кўмаклашмаётганини қаттиқ танқид остига олди.\n"Бугун Халқ банки томонидан аёлларга тадбиркорликни йўлга қўйиши учун 100 миллион сўм кредит бериляпти. Бундан ташқари ўқитишга ҳам алоҳида эътибор қаратиляпти. Маҳаллаларда ташкил қилинган марказларда ўқитиш тизими мавжуд, лекин ўқиш бўляпти-ю ўқигандан кейин қўлига сертификатни бериб, “бўлди, бизни вазифамиз тугади”, деб Бандлик бошқармаси аёлларнинг қўлига паттасини бериб қутиляпти. Aслида хотин-қизлар бўлими чиқиб, сертификат олган қизлар учун банкка бориб, мана биз ўқитдик, сертификат бердик, бизнес лойиҳа тайёр, деб кредит олишига кўмаклашиши керак эди. Кредит олгандан кейин ҳам то аёл ўзини ишини йўлга қўйиб олгунча уни қўллаб-қувватлаб туриши лозим эди”, деди Танзила Норбоева.\nШунингдек, Республика хотин-қизлар жамоатчилик кенгаши ҳамда Гендер тенгилиги масалалари бўйича комиссия раиси Танзила Норбоева республикада муҳтож аёллар кўп эмаслигини, шунда тизимдагилар эплай олмаётганини таъкидлади.\n“Ишламаяпти, демайман. Ишлаяпти, аммо ҳамма ўзича, бандлик ўзича, марказ ўзича, соғлиқни сақлаш ўзича, буёқда банк ўзича юрибди маҳаллаларда. Бунақа бўлмаслиги керак. Ҳаммасини мувофиқлаштирадиган хотин-қизлар масалалари бўйича маслаҳатчилар ҳар бир аёлнинг ишини ҳал қилиб бериши лозим. Республикада муҳтож аёллар жуда кўп эмас, лекин шуни ҳам эплай олмаяпмиз. Шунинг учун “Aёллар дафтари”даги муаммоларни ҳал қилсак, ҳаммаси ўз-ўзидан ҳал бўлади: зўравонлик ҳам, жиноятчилик ҳам. Aммо шуларни қилмаганимиз учун ҳам ҳаммаси “ўлда-жўлда” ётибди”, деди Комиссия раҳбари Танзила Норбоева.\n22 Сентябрь 15:47 47774\n23 Сентябрь 16:54 36103\n24 Сентябрь 07:41 31038\n22 Сентябрь 16:48 28123\n23 Сентябрь 08:03 24107


Неслиҳан Атагул, Фаҳрие Эвжен ва бошқа турк актрисаларининг оналари (фото) - Zamin.uz\n16:28 / 14.03.2021\nНеслиҳан Атагул, Фаҳрие Эвжен ва бошқа турк актрисаларининг оналари (фото)\nНафақат турк, балки бутун дунё мухлисларининг меҳрига сазовор бўлган гўзал турк актрисаларининг муваффақиятга эришишида оналарининг кўмаги катта. Қуйида баъзи турк актрисаларининг оналари билан бирга тушган фотоларини томоша қилишингиз мумкин.\nАлизе Гордум ва Ваҳиде Перчин\nВаҳида Перчин «Она» фильмидан ташқари «Муҳташам юз йил» сериалида ҳам қизи билан бирга суратга тушиб улгурган. Ализе ҳали карьера борасида етарлича машҳурликка эришмаган, онаси эса тажриба ва муваффақият борасида унга намуна бўла олади.\nНеслиҳан Атагул ва Периҳан Читлак\nАктриса беларус миллатига мансуб онасига икки томчи сувдек ўхшайди. Уларнинг суратига назар ташлаб, ўзига хос латофат ва гўзал ҳусн Неслиҳанга онасидан ўтган, деган хулосага келиш мумкин.\nФаҳрие ва Ҳатиме Эвжен\nФаҳрие онасининг ёшлигига жуда ҳам ўхшайди, аммо у онасининг ёшлигидан кўра ҳозирги даврини Instagram саҳифасига муҳрлашни афзал билади. Онасини қаттиқ ҳурмат қиладиган актриса унинг суратини фойдаланувчилари билан бўлишишни канда қилмайди.\nДемет Ўздемир ва Айшен Шенер\n«Тонг қуши» сериали юлдузи мухлисларидан оила аъзоларини яширмайди ва Instagram саҳифасида у билан тушган суратларни жойлаб туради. Бошқалардан фарқли равишда Демет ва онасининг ташқи кўринишида умумийликларни топиш қийин.\nТуба ва Хандан Буюкустун\nХандан қизидаги санъатга бўлган қизиқиш ва истеъдодни жуда ҳам эрта пайқаган. Мактаб йилларида Туба рақс ва расм чизиш тўгарагига қатнаган. Унинг Туркиянинг энг машҳур актрисаларидан бири бўлишида онасининг ҳиссаси катта.\nНеслиҳан Атагул Фаҳрие Эвжен “Замин” янгиликларини “Facebook”да кузатиб боринг\nЯнгиликлар » Маданият » Неслиҳан Атагул, Фаҳрие Эвжен ва бошқа турк актрисаларининг оналари (фото)


"Кекса синьора" уйида "аждарлар"ни жиловлашга уриниб кўради / CHAMPIONAT.asia\n01:39А Серия. "Рома" "Удинезе"ни кичик ҳисобда мағлуб қилди. Шомуродов 86-дақиқада майдонга туширилди 8 01:20Остон Ўрунов "Спартак"га қарши ўйинни ўтказиб юборади 1 01:00Дилшод Раҳматов: "Эртанги ўйинга юз эмас, икки юз фоиз тайёрмиз деб айта оламан" 6 00:41Ла Лига. "Кадис" - "Барселона". Асосий таркиблар аниқ 6 00:25А Серия. "Наполи" "Сампдория"га тўртта гол урди. "Торино" ва "Лацио"да эса дуранг 1 00:05Ҳусниддин Нишонов: "Биз Эрон термасини анчадан бери кутяпмиз" 9 23:45Саудия Арабистони чемпионати. "Ал Насср" ғалабага эришди. Машарипов ўйинда тўлиқ ҳаракат қилди 4 23:27Роналдо Суперлига ҳақида: "Ёмон фикр эмас. Шунчаки, буни тўғри тушунтира олишмади" 3 23:07А Серия. "Рома" - "Удинезе". Асосий тарбиклар маълум 22 22:49Жиру "Специя"га қарши ўйинда майдонга тушиши мумкин 1 22:30Лапорта: "Куманнинг келажаги бугунги натижага боғлиқ эмас" 14 22:11Футзал. ЖЧ-2021. Қозоғистон ва Аргентина рақибларини тор-мор этиб, чорак финалга чиқди 29 21:57"Барселона" туркиялик вундеркинд трансферини эълон қилди 5 21:40Анчелоттининг айтишича, "Реал"нинг келажаги порлоқ 26 21:23Кроос умумий гуруҳ машғулотларига қайтди 10\n"Кекса синьора" уйида "аждарлар"ни жиловлашга уриниб кўради\nТеглар : ЕЧЛ Ювентус Криштиану Роналду Порту Андреа ПирлоЕЧЛ 1/8 финали\nБугун ЕЧЛ 1/8 финали доиасида Туриннинг "Ювентус" клуби уйда "Порту"га қарши жавоб учрашувини ўтказади.\nБиринчи ўйинларда "Ювентус" умумий картинадан ажралиб қолди. Баъзи жамоалар эса жавоб баҳсидан олдин сафардан қулай натижа билан қайтмоқда, ПСЖ ёки "Бавария" эса 99%га чорак финалдан жой тайёрлаб қўйишди.\nИталия чемпиони "Порту"дан иккита гол ўтказиб юборди. Қизиғи, португалияликлар ҳар икки бўлим аввалида биттадан гол уришди. 0:2 ҳисобида мағлуб бўлиб Туринга қайтиш Пирло шогирдлари учун ўта қониқарсиз натижа бўларди ва бу паллада Федерико Кьеза ёрдамга келди. Италиялик ярим ҳимоячи 82-дақиқада битта жавоб голини уришга эришди. Энди "Юве"ни 1:0 ҳисоби ҳам қониқтиради. "Порту" эса асабий сўнгги дақиқаларни истамаса, албатта гол уриши зарур.\n1. "Ювентус" – ЕЧЛнинг янги омадсизи-ми? Икки мавсумдан буён Кришитану Роналду "Ювентус"да ва клуб бирор марта ярим финалга ҳам етиб боролмади. Еврокубокдаги омадсизлик глобал бренд яратилиши бўйича режаларга мос тушмаслиги аниқ. "Ювентус" ва Андреа Аньелли тушларида ҳам ўша "шалпангқулоқ"ни Туринга олиб келишни кўриб чиқишмоқда. Бироқ бош соврин эса 2017 йилдан буён узоқлашиб бормоқда.\n"Ювентус" қуръада биринчи саватчадан жой олади ва биринчи ўринни эгаллаш учун номинал қулай гуруҳдан жой эгаллайди, бу эса табиийки 1/8 финал босқичида жавоб учрашувини уйда ўтказиш имкониятини беради. Бироқ айнан уй стадиони сўнгги йилларда аламли мағлубиятларга гувоҳ бўлмоқда. 2018/19 йилги мавсумда "Атлетико" билан Мадриддаги биринчи ўйиндан (0:2) кейин "камбэк" кўргандик, лекин чорак финалдаёқ Туринда 1:2 ва "Аякс"га умумий ҳисобда (2:3) имконият бой берилган. Ўтган мавсум "Лион" устидан қозонилган (2:1) ғалаба ҳам чорак финал учун етарли бўлмаганди — французларни Мемфис Депайнинг голи қутқарганди.\n"Аякс" ва "Лион"га ҳурматни сақлаган ҳолда айтамизки, бу жамоалар Европа футболи грандлари қаторига кирмайди. Ва агар "Ювентус" "Порту"га ҳам имкониятни бой берса, футбол олами учун НБАдаги "Юта Жаз" бўлади.\n2. Бор умид Криштиану Роналдудан. "Атлетико"га 3та гол, "Аякс"га иккита, "Лион"га иккита гол — ва фақат Федерико Кьеза яқинда "Ювентус"нинг сўнгги уч мавсум ЕЧЛ плей-офф босқичидаги голлари картинасига бироз ранг-баранглик қўшди. Дунёда ҳеч бир инсон Криштиану Роналдунинг куч-қудрати ва узоқ йиллардан буён намойиш қилиб келаётган маҳоратини инкор эта олмайди. Криш vs Лео — бу ерда бир жумла ёдга келади: "кимгадир ёқар лола, ким атиргул шайдоси...", аммо нима бўлганда ҳам бу икки футболчи жамоаси ўйинига катта таъсир кўрсатади. Охирги йилларда эса биз "нима қилишни билмасанг, тўпни унга бер" тактикаси иш бермай қолаётгани гувоҳи бўляпмиз. Роналдуга рақиб ҳимоячилари эътибори қисман бўлса-да, ўзига қарата оладиган топ-даражадаги шериклар зарур.\nКриштиану Роналдуга миллий чемпионат доирасидаги "Лацио"га қарши беллашувда дам берилди ва захирадангина майдонга туширилди. "Ювентус" бу паллага келиб Адриен Рабьо ва Альваро Моратанинг самарали ҳаракатлари эвазига римликлар дарвозасини уч бор ишғол қилган ҳамда финал ҳуштагини кутаётганди. "Порту"га қарши учрашувни португалиялик ўзини 100% тайёр ҳис қилмаса ҳам илк дақиқалардан бошлайди.\n3. Андреа Пирло ва мураббийлик маҳорати. Қисқа масофада Андреа Пирлога билдирилган ишонч оқламади, бир неча йил гегемонликдан кейин биргина Италия Суперкубоги — бу ортга ташланган бир неча қадам демакдир. Андреа Аньелли шу каби ҳолатга тайёр эди ва Пирло штабининг маълум вақти бор. Аммо масаланинг бошқа томони бор ва мураббий ҳар бир ўйинда раҳбарият, мухлислар, футбол жамоатчилигига ўзининг салоҳиятини исботлаши талаб қилинади. Ноқулай шароитдаги ЕЧЛнинг муҳим ўйинлари Пирло учун яхши имконият. Ёки сен фақатгина Роналдунинг омадли ўйинига умид қиласан ёхуд 90 ёки 120 дақиқа давомида тўғри қарорларинг билан КриРога "Порту"ни тиз чўктиришда ёрдамлашасан.\n1. Туринга сафар олдидан иккита жароҳат. Сержиу Консейсаунинг боши Италияга учиб кетиш олдидан яхшигина "оғриган" бўлса ажаб эмас. Биринчи беллашувдаги қулай 2:0 ҳисоби қўлдан чиқарилгани етмагандек, Хесус Корона ва Пепенинг жароҳатлари қўшилди. Ўйиндан аввал ташкил этилган матбуот-анжуманида "драконлар" мураббийини хурсанд қилувчи аниқ маълумот йўқ эди — Пепе ва Коронадан ҳеч йўқ бири катта эҳтимол билан бу ўйинни четдан кузатиб боради.\nЕтакчиларни эҳтиёт қилиб захирада қолдириш — у қадар яхши фикр эмас. Биринчидан, жароҳатлардан ҳеч ким кафолатланмаган. Иккинчидан, Португалия чемпионатида ҳам вазият у қадар яхши эмас, "Спортинг" билан орадаги фарқ 10 очкони ташкил этяпти, ЕЧЛга тўғридан-тўғри йўлланма берувчи иккинчи ўрин учун эса бир нечта жамоа давогарлик қилмоқда.\nХесус Корона ва Пепе — шубҳасиз асосий таркиб вакиллари, уларнинг иккинчиси эса оламга машҳур "ёмон йигитлар"дан ва у рақибларини "дўстона" кутиб олишида сариқ карточка билан қўрқита олмайсиз. "Ювентус" ҳужумига жисмонан ҳам қаршилик қилиш зарар қилмайди.\n2. "Порту" гол уриши зарур. Бошқа вариант йўқ. Уйдаги 2:0 ва 2:1 ўртасида фарқ жуда катта. Сафардаги гол қоидасига кўра, биринчи ўйиндаги 2:1дан кейин португалияликлар "автобус" қўймоқчи бўлишса фақатгина 0:0 учун ўйнашлари талаб қилинади. Таркибида Криштиану Роналду бор жамоа эса ўйини қовушмаган тақдирда ҳам 90 дақиқа давомида нишонни бир бор аниқ нишонга олиши ҳеч гап эмас. Туриндаги 1:0 эса "Ювентус"га чорак финал йўлланмасини тақдим этади.\nТурин клубининг аввалги (омадсиз) мавсумларига қарасак, "Лион" ҳам, "Аякс" ҳам Италияда гол урган. Испаниянинг "Атлетико"си эса "автобус"ни ишга соламан деб шарманда бўлганди — 0:3.\nОлдинда Сержиу Консейсауда танлаш имконияти мавжуд, Мехди Тареми ва Мусса Марега интенсив футболга мос келади. Қўшимчасига бугунги кунда "Юве" ҳимояси ҳам жуда идеал деб бўлмайди. Ҳимоя марказида фақат Мерих Демирал тўлиқ соғлом, Жоржо Кьеллини, Леонардо Бонуччи ва Маттейс Де Лигт учлигининг ҳар бири бугунги беллашувда тўлиқ кучи билан ҳаракат қила олиши катта сўроқ остида.\nТахминий таркиблар ва тактик схемалар\n"Ювентус" схемаси 4-4-2 кўринишида бўлади. Турли инсайдларнинг маълумотларига қараганда, Андреа Пирло ихтиёрида Кьеллини-Бонуччи жуфтлиги бор, бироқ бу ўринда Демирал чиқиши мумкинлигини ҳам инкор этиб бўлмайди. Маттейс Де Лигт катта эҳтимол билан ўйнамайди. Олдинда Криштиану Роналду ўрни муҳокама қилинмайди, Альваро Мората ва Федерико Кьеза ҳам бошланғич таркибда майдонга тушишга тайёргарлик кўрмоқда.\n"Порту" Сержиу Консейсау қўл остида мунтазам равишда 4-4-2 схемасидан фойдаланмоқда ва муҳим учрашувда, кучли рақибга қарши одатий схемани ўзгартириш у қадар яхши фикр бўлмаса керак. Бироқ жароҳатлар кутилмаган ўзгаришларга мажбур қилиши мумкин. Ҳимояда кўп нарса Пепенинг ҳолатига боғлиқ, агар фахрий тайёр бўлса, у таркибда бўлиши шубҳасиз. Португалия чемпионатидан фарқли равишда ЕЧЛда "драконлар" кўпроқ тўпсиз ўйнашига тўғри келади. Уйда жамоа ўз имкониятлардан жуда аъло даражада фойдаланганди.\nИшонаверинг, нима бўлганда ҳам бизни муросасиз ва қизиқарли беллашув кутиб турибди.


Сатира: Нофизий Амриқо сафарида (2) | Jahonnoma\nТавба, нимаси кулгили? Буларнинг калласи қишламайди, шунинг учун ҳам ишламайди. Ўшалар қўшнисидан безор бўлиб, уни жазолаш учун шундай қилган бўлишса-чи? Стоп, стоп. Ман ҳам икки кунда америкалик бўлиб кетдимов? Унақамас, ўшалар ё миршабларга пора қистирган ёки ҳов тепадаги одамига телефон қилган. Бор гап шу. Мана буниси аммо ўзбекча бўлди. А, лаббай?\nДўстим лабим қийшаймагани, юзим тиршаймаганини кўриб бошқасини айта бошлади. Георгия деган жойда биттаси нақд 400 мингта тиш ковлагич ўғирлабди. Бунга ҳингиргина кулиб юбордим ва “Биздан бўлса керак” дедим. Ковлайдиган нарсанинг бозори кимда чаққон, табиийки бизда-да! Ҳар ҳолда у Ўзбекистонга сотаман деган бўлса керагу, лекин миршабларнинг кўзига илинибди. Ничево, тиш ковлайдиган қолиб, иш ковлайдиганлар ўртага чиқиб, бости-бости қилиб юборишади. Пул бўлса Музландияда, таниш бўлса Тузландияда ҳам олов ёқиш, полов топиш мумкин.\nЭшак мунчоқ тож бўлмас, ит узуми ток бўлмас, деган гап бору лекин тиш ковлайдиган бизникиларнинг қўлидаги ковлайдиганнинг ёнида динозаврдан қил. Нега бизникини ҳам ўғирлаб кетишмайди-а? Аммо зўр иш бўлардида!\nҚаранг, биттаси ичволиб такси деб полиция машинасига қўл кўтарибди, полиция ҳам эринмай машинасини тўхтатибди, ҳалиги одам ўзини гуппа машинанинг ичига ташлаб, “кеттув” дер экан. У нафақат маст, балки “ҳайдар”дан ҳам отган, текшириб кўришса, қидирувдаги жиноятчи экан. Демак, Амриқонинг полицияларига жа осон экан. Жиноятчилар ўзлари ўзларини тутиб беришаркан! Бизда бўлса беш шишани бўшатиб, эмаклаб-семаклаб қолган одам ҳам миршабни кўрса, майнасига уради, ходадек тик туради. Миршаб ўтиб кетиши билан эса гуппа йиқилади. Товуқнинг учгани томгача!\nШимолий Каролина деган штатда ўғриларнинг биттаси адашиб дўконнинг сигнализациясини босиб юборибди, тревога бўлибди. Бошқа биттаси полициянинг машинасини ўғирлаб қочаман, деса унинг ҳам сигнализацияси ишлаб кетибди. Худо ҳамма соҳадан амриқоликларга ёрдам берар экан-да? Бизда бўлса миршабнинг машинасини ўғирлайман деган одамнинг ўзи йўқ, бор бўлса ҳам сўзи йўқ.\nА хўп, ўғирладинг, кейин нима қиласан? Отанг Алматов, тоғанг Матлюбов бўлса ҳам ишинг чатақ. Сани ғириллатиб чет элга чиқарворишади. Тепадаги доданинг қулоғига боришдан қўрқишади. Онангни кўрасан кейин манга ўхшаб. Мана ман ҳам хаёл сурибман, ночор юрибман, думба ёғини соғиниб, ўз ёғида доғиниб. Бу аблаҳлар думба емай, тўшакка кемай қўйганига минг йил бўлганмуш.\nКўрдингизми, менинг Амриқо таассуротларим вообше бошқача. Ҳали сизга кўп гапларни айтиб бераман. Қандай виза олдиму қандай кеп қолдим ва яна ва… ва… ва…\nАммочи, мана бунисига олти кетдим. Иккита америкалик кафега кириб у ерда ўзларининг Facebook саҳифаларини текшириб, кейин кафедаан бир қанча нарсани ўмариб кетишибди. Дарҳол улар ўзлари ишлаган ва ёпмай ҳам олмай кетган компютердан “из”ларини топиб, ғирра бориб, тирра ушлаб келишибди. Буни ярми биздан, ярми булардан. Бизда ҳам кафега кириб истаганча “воҳ…воҳ” сайтларни кўриб, кейин бир нарса ўмариб кетиш одат. Лекин миршабларнинг тополмаслиги ҳам одат. Чунки улар копютернинг қутисини кўрадилар, ичини кўролмайдилар.\nБиттаси манга шипшитувди, “Борсанг Амриқони кўп мақтама, қайтиб келолмайсан” деб, мен қайтиб кетмоқчи. Қайтиб бориш ниятим ўлган эмас. Аммо бир нарсалар сўла бошлади, ўла бошлади.\nЧаён чўққа тушганда ўз нишини ўзига тиқар, ўзини йиқар экан. Галварслар мени чаён деб юрмасин, ҳозир ўзини илонга ҳам, чаёнга ҳам тенглатиш модага айланган. Чунки шунақаларни ҳурмат қилиш бошланган, оғизлари ошланган. Шунинг учун айттим қўйдим-да!\nFiled under: Нофизийдан нома, Nofiziy |\n« Китоб ўқийсизми? Сатира: Нофизий Амриқо сафарида (3) »


Таъкидлаш жоизки, 11 июль куни бўлиб ўтган нимчорак финалнинг аксарият баҳслари тенг курашлар остида ўтди ва ғолиб жамоа бир ёки икки тўп фарқи билан аниқланди.\nЖумладан, Германия – Голландияни 28:27, Хорватия – Венгрияни 26:25, Руминия терма жамоаси эса япониялик тенгқурларини 32:31 ҳисобида мағлуб этишган бўлса, Жанубий Кореялик гандболчилар Ангола термасидан 29:27 ҳисобида устун келдилар.\nНимчорак финалнинг қолган учрашувларида қуйидаги натижалар қайд этилди:\nБразилия – Норвегия 23:30\nИспания – Швеция 13:29\nДания – Франция 35:18\nРоссия – Аргентина 31:20\nЭслатиб ўтамиз, мазкур дунё биринчилигининг “А” гуруҳида иштирок этган Ўзбекистон ёшлар терма жамоаси плей-офф босқичига чиқа олмаган эди.\nКеча ҳамюртларимиз жаҳон чемпионати доирасида ташкил этилган турнирда иштирокларини бошладилар. Саккиз терма жамоа иштирокида ўтказилаётган мазкур мусобақанинг дастлабки учрашувида юртдошларимиз Тунис термасига қарши майдонга тушиб, 20:33 ҳисобида имкониятни бой бердилар.\nБугун гандболчиларимиз қозоғистонлик тенгқурлари билан баҳс юритадилар. Қозоғистон термаси кеча бўлиб ўтган дастлабки учрашувда Чили терма жамоасига 34:35 ҳисобида мағлуб бўлган эди.\nчорак чемпионатида финалчилар ўртасидаги номи маълум жаҳон Ёшлар Гандбол бўлди


Боян Матич "Пахтакор" сафида гол урган хорижлик ўйинчилар орасида нечанчиси?\n7 сентябрь, 2021, 21:25\nЎзига хос статистика.\nСербиялик ҳужумчи Ўзбекистон чемпионатида “Пахтакор” учун тўп киритган 24-чет эллик ўйинчига айланди.\nЭндиликда “Пахтакор” сафида гол урган футболчилар сони 24 нафарга етди. Улар 13 мамлакат фуқаролари саналади. Энг кўп тўп киритган хорижлик ўйинчилар Черногория ва Сербиядан бўлиб, жами 4 футболчи ушбу мамлакат вакиллари ҳисобланади. Шунингдек, уч нафар Бразилия фуқаролари “Пахтакор” учун Ўзбекистон чемпионатида тўп киритишга эришган.\nЭнг кўп гол айни пайтда жамоа шарафини ҳимоя қилаётган Драган Черан ҳисобига ёзилган. У 56 та гол муаллифига айланган. Ихеруоме Уче ҳисобида 30 гол мавжуд. Гочгули Гочгулиев, Кахи Махарадзе ва Тиаго Безерра 20 тадан ортиқ гол уришган.\nГочгули Гочгулиев (Туркманистон) - 26\nАлександр Крохмаль (Туркманистон) - 6\nЖора Оганесян (Арманистон) - 3\nАсилбек Момунов (Қирғизистон) - 2\nВладислав Лютий (Украина) - 2\nГиди Канюк (Исроил) - 1\nБоян Матич (Сербия) - 1\n"Пахтакор" - "Турон". Превью


Тожикистонда чиқиндихона биттага кўпайиши мумкин\nСўғд вилоятидаги уран "қабристон"лари бутун минтақа учун хавф солиши айтилади.\nТожикистонда яқин орада инсон ҳаёти учун хавфли бўлган яна битта уран чиқиндихонаси пайдо бўлиши мумкин. Адрасмон шаҳри ҳудудида жойлашган чиқиндихонани бошқа жойга кўчириш режалаштирилган.\nТожикистон Энергетика ва саноат вазири Шерали Гул сўзларига кўра, Сўғд вилоятининг Адрасмон шаҳарчаси ёнида жойлашган “Катта Конимансур” конида ишлар бошланиши бунга сабаб бўлган. Чунки хорижлик сармоядорлар шаҳар ён атрофидаги радиоактив қолдиқлар кўмилган “қабристонлар” кўчирилишини талаб қилган. Акс ҳолда, бу ерда кон қазиш ишлари бошланмайди.\nШўролар даврида Адрасмон кон-бойитиш комбинатида ишланган уран радиоактив қолдиқлар миқдори 400 минг тоннани ташкил этади ва бугунги кунда наинки вилоят, балки минтақа учун катта хавф туғдирмоқда.\nАдрасмон Ўзбекистоннинг Ангрен ва Олмалиқ туманлари билан чегарадош. Шўролар даврида Ўзбекистон томони Адрасмон ва Олтинтопган шаҳарчаларида ён атрофидаги тоғларда кон қазиш ишларини олиб борарди.\nТожикистон Энергетика ва саноат вазирлиги маълумотларида айтилишича, уран қолдиқларини Табошар шаҳрига кўчириб, кўмиш режалаштирилган.\nБироқ мутахассислар ва таҳлилчилар ҳукуматнинг бу режасини ўйлаб кўрилмай амалга оширилаётган тадбир, дея баҳолашмоқда. Зеро, собиқ иттифоқ даврида Табошар шаҳридаги “Заря Востока” ҳарбий саноат корхонасида ишланган радиоактив қолдиқларнинг ўзи 450 гектар ерда кўмилган.\n- Уран “қабристонлар”ини зарарсизлантириш ёки бир жойдан иккинчи жойга кўчириш ишларини бир зумда амалга ошириб бўлмайди. Айтайлик, реабилитация ишлари босқичма-босқич амалга оширилиши керак. Чунки вилоят сейсмологик жиҳатдан хавфли минтақа эканлигини унутмаслик керак. Бу ерда 9 баллгача ер қимирлайди. Қолдиқларни кўчириш масаласига келсак, аслида бундай ишларни ҳеч қачон қилмаслик лозим. Чунки бу қолдиқларни атом бомбасининг портлаши билан тенглаштириш мумкин, дейди ядровий физика соҳаси бўйича фанлар доктори, академик Музаффар Юнусов.\nГерманиядаги “Штоллер” (Stoller) компанияси Табошар шаҳрида уран чиқиндихоналарини зарарсизлантириш ишлари билан шуғулланади. Компания директори Лутц Шнайдер уран қолдиқларини одамлар саломатлигига зарар етказмай реабилитация қилиш ишларини Германиянинг Висмут шаҳрида амалга оширилган тадбирлар мисолида гапирди.\n- Авваламбор нима учун айнан биз бу ерга келдик? Ахир дунёда юзлаб мутахассислар бор. Назаримда, бунга радиаоктив қолдиқларни зарарсизлантириш борасида мутахассисларимиз эришган ютуқлар сабаб бўлган. Зеро,Германия ўзидаги иккита радиоактив моддалар “қабристон”ини қисқа муддат ичида батамом консервация килганлиги бутун жаҳонга маълум. Ҳаттоки ана шу шахарлардан бири Висмут, бугунги кунда сайёҳлар дам оладиган севимли жойга айланган. Мана шу тадбирлар учун учун етти ярим миллиард евро сарфланди, деди Лутц Шнайдер.\nМутахассисларнинг айтишларича, бундай ишларни амалга оширишга Тожикистонда маблағ йўқ. Боз устига, бу жуда хавфли амалиётдир. Вилоятда айни пайтда 55 миллион тонна радиоактив модда чиқиндиси бор. Уларнинг таркибида ишлаб чиқаришга яроқли бўлмаса-да, уран мавжуд.\n- Чиқиндихоналар кўмилган, ташланган туманларда юз берган ҳар қандай офат ёки воқеани шу заҳоти қўшнилар сезади. Улардагисини эса биз сезмай қолмаймиз. Худо кўрсатмасин, қаттиқ сел келса ёки ер қимирласа, мана шу уран қолдиқлари Сирдарёга тушади. Дарё эса бу қолдиқларни қўшниларга олиб боради ва жиддий муаммолар юзага келади. Айтмоқчиманки, вилоят ҳудудидаги уран чиқиндихонасини бошқа жойга кўчириш амалиёти “ухлаб ётган аждаҳони ўйғотиш” билан баравар, дейди вилоят табиатни муҳофаза қилиш бўлим раҳбари Асқар Абдувалиев.\nМутахассисларнинг таъкидлашларича, айни пайтда таркибида радиоактив моддалар бўлган жуда кўплаб чиқиндихоналар экологик вазиятга таъсир қилиши билан биргаликда, аҳоли ўртасида турли касалликлар кўпайишига олиб келмоқда. Минтақада саратон, қон босими, сил касалликларига чалинаётган одамлар сони ошиб бораяпти. Шу боис, мутахассислар фикрича, чиқиндихоналарни зарарсизлантириш ишини орқага сурмаслик зарур ва агар бу муҳим иш бажарилмаса, икки-уч йилдан кейин кеч бўлади.


Табиий газ инқирози аста-секин дунё даражасига чиқаяпти\nЕвроиттифоқ олиб бораётган экологик тоза энергия манбаларига ўтиш сиёсати қитъани шу қишдаёқ ҳалокатга келтириб қўйиши мумкин, деб ёзади "Forbes" нашри.\nЖаҳон бозорида табиий газ нархининг рекорд даражада ўсиши кўплаб иссиқлик электр станцияларини нефть ёки кўмир ёқилғисига ўтишга мажбур қилиши мумкин, бу эса шу турдаги маҳсулотлар баҳосини оширади.\nБироқ, яшил энергияга ўтиш сиёсати ҳолати сабаб Европада бундай тахмин амалга ошмаслиги мумкин. Кўплаб қитъа мамлакатлари кўмир, газ ва атом ёқилғисига мўлжалланган электр станцияларини ёпмоқда.\nБундай сиёсат ёзда инқирозга олиб келди, кучсиз шамол туфайли Европадаги қанчалар шамол электр станциялари туриб қолди, иссиқлик электр станциялари эса мазут ёқишга ўтишга мабур бўлди. Кўмир ёқилғисига мўлжалланган электр станциялари вазиятни юмшата олмади, бинобарин, қитъадаги кўплаб шахталар ёпилган.\nТабиий газ инқирози аста-секин дунё даражасига чиқаяпти, экспертлар экологик тоза электр манбаларига ўтишдаги қийинчиликни енгиб ўтишга яна ўн йил кетади, деб ҳисоблаяпти.\nWood MacKenzie тадқиқот гуруҳи ва Rystad Energy таҳлил компанияси маълумотларига кўра, янги энергия манбаларини ишлаб чиқишга қаратилган инвестициялар ҳажми юз миллиардлаб долларни ташкил қилади. "Бу дарҳол ҳаммаси изга тушиб кетади, дегани эмас", дея изоҳлайди "Forbes". Шунчаки, Европада бундай маблағ йўқ.\nАҚШдан қитъага газ етказиб бериш ҳажмини ошириш масаласига келсак, Евроиттифоқ бу борада жим. Бу тақиқланган мавзу. Америка ҳукумати эса бу пайтда ўзининг сиқилган газини Европадан сотиладиган нархи ва келтирадиган даромади юқорироқ бўлган Осиёга йўналтирди.\nБошқа томондан, Россиянинг "Газпром" ширкати Европа учун газ экспортини кескин оширди, аммо айни пайтда мавжуд логистика қувватидан тўла фойдаланилаётгани туфайли тегишли ҳажмдан ортиқ маҳсулот етказиб бериш имконияти чекланган.